Əziz və hörmətli yubilyarlar!\nAzİMETİ- nin Elmi Şurasının 1995-ci ildən üzvü, institutda yerinə yetirilmiş 10-larla elmi-tədqiqat işlərinin məsləhətçisi və rəyçisi olmuş, iqtisad elmləri doktoru, professor İmran Əzim oğlu Mehdiyevi 80 illik yubileyi münasibəti ilə təbrik edirik.\nAzİMETİ- nin “Tikinti normaların elmi-texniki ekspertizası” şöbəsinin müdiri, Elmi Şuranın və elmi-praktiki jurnalın redaksiya heyətinin üzvü , AzİMETİ- nin fəxri doktoru, t.e.d., professor Xanlar Qurban oğlu Seyfullayevi 75 illik yubileyi münasibəti ilə təbrik edirik.\nAzİMETİ- nin ”İqtisadiyyat və tikinti normaları” şöbəsinin müdiri, Elmi Şuranın və elmi-praktiki jurnalın redaksiya heyətinin üzvü, iqtisadiyyat üzrə f.d. Eldar Srac oğlu Nuriyevi 80 illik yubileyi münasibəti ilə təbrik edirik.\nAzİMETİ- nin “Bina və qurğuların rekonstruksiyası və bərpası” laboratoriyasının müdiri, Elmi Şuranın və elmi- praktiki jurnalın redaksiya heyətinin üzvü, texnika üzrə f.d. Rövşən Ağarza oğlu Rzayevi 55 yaşı tamam olmağı münasibəti ilə təbrik edirik.


Reallıq isə elədir ki, siyasi proses donub, o, faktiki olaraq yoxdur. Bunun əvəzində isə cürbəcür optimist vədlər səsləndirilir. Ortalıqda təkcə bir nəfər görünür - o da R. İbrahimbəyovdur. Amma güman etməzdik ki, tanınmış ssenarist seçki prosesini bir aktyorun teatrı kimi təsəvvür edirmiş…\nEtiraz edib, deyə bilərlər ki, partiyaların işi imza toplamaq zamanı, seçki prosesinə start veriləndə hiss olunacaq. Ola bilər. Amma hələ neçə nəfər üçün imza toplanacağı da bəlli deyil axı!


Allah Hər Şeyi Ən Gözəl Şəkildə Yaradır\n10-21-2011, 11:01 PM #1\n«...Bəzən xoşlamadığınız bir şey sizin üçün xeyirli, bəzən də xoşladığınız bir şey sizin üçün zərərli ola bilər. Allah bilir, siz bilməzsiniz» («Bəqərə» surəsi, 216).\n«Biz ona haqq yolu göstərdik. İstər minnətdar olsun, istər nankor» («İnsan» surəsi, 3).\n« Allah İnsanlara Çətinlik Verməz, Onlardan Asan Olanı İstəyər | İnsanı yoxdan var edən və ona can verən Allahdır »


AFFA klublara lisenziya payladı - “Zirə” isə...\n16 May 2016 15:52\nPublika.az AFFA-nın rəsmi saytına istinadən xəbər verir ki, iclasda 2016-2017-ci il mövsümündə UEFA-nın klub və Premyer Liqa yarışlarında iştirak etmək üçün müraciət etmiş klubların sənədlərinə baxılıb.\nLisenziya Komissiyası klubların lisenziyalaşdırılması üzrə qaydalara (Buraxılış 2015) əsaslanmış müzakirələrdən sonra UEFA-nın klub yarışlarında iştirak etmək üçün AZAL, "Kəpəz", "İnter", "Qarabağ", "Qəbələ" və "Neftci" klublarına lisenziya verib. "Zirə" klubuna isə lisenziya verilməyib.\nÜstəlik, Premyer Liqa yarışlarında iştirak etmək üçün "Zirə" və "Sumqayıt" klublarına lisenziya verilib. Cari mövsümün bitiminə bir tur qalmış sonuncu pillədə qərarlaşan "Xəzər Lənkəran" klubuna isə Premyer Liqada iştirak etmək üçün lisenziya verilməyib.


Akademik Partnyorlar - Code Academy\nDigital Marketing İnstitutu (DMİ) digital marketinq sahəsində qlobal sertifikasiya mərkəzidir. Dünyada 120-dən çox ölkədə nümayəndəliyi olan İrlandiya mərkəzli DMİ-ın Azərbaycandakı yeganə partynoru Code Academy-dir. DMİ-ın rəsmi tədris proqramı əsasında keçirilən dərsləri bitirən məzunlarımız, DMİ-ın sertifikasıya imtahanından keçərək beynəlxalq diplom qazanmaq şansı əldə edirlər.\nMicrosoft İmagine Academy tələbələri texnologiya sahəsində ehtiyac duyulan təhsil və beynəlxalq sertifikatlar ilə təmin edir. Microsoft texnologiyaları əsasında biliklər əldə edən məzunlarımız beynəlxalq sertifikat qazanaraq, qlobal sektorda işləmək imkanı əldə edirlər.\nAutodesk şirkəti memarlıq, dizayn, inşaat, tikinti sahəsində ixtisaslaşmaq istəyən şəxslər üçün beynəlxalq sertifikasiya mərkəzidir.\nAutodesk Certified Professional sertifikatını əldə edən tələbələr akademik biliklərini artıraraq öz karyeralarında yüksəlmə imkanı əldə edirlər.\nMicrosoft AEP Proqramı, Microsoft platformasında akademik məhsul və xidmətlər təqdim edən təşkilatlara təlimlər, resurslar və müştərilərinə üstün təcrübə və nəticələr vermək üçün lazım olan dəstəyi təmin etməyi nəzərdə tutur.Microsoft AEP partnyorlarına təhsil bazarı üçün Microsoftun akademik məhsullarını təmin etmək səlahiyyəti verir.


Şəhid anası: Oğlum şəhid olan gün qolumdakı saat qəfil dayandı -VİDEO XEBEROXU.AZ - En son xeberler Azerbaycan xeberleri 2020 xəbərlər bugün 2020 xeber az 2020 xeberler bugun 2020 En son xeber 2020 Новости сегодня: самые свежие и последние новости России и мира\nŞəhid anası: Oğlum şəhid olan gün qolumdakı saat qəfil dayandı -VİDEO\nOğlum şəhid olan gün qolumdakı saat qəfil dayandı.\nXeberOxu.Az-ın məlumatına görə, bu sözləri ikinci Qarabağ müharibəsində şəhid olan əsgər Fuad Məmmədovun anası Mətanət Məmmədova deyib. Ananın sözlərinə görə, hazırda o oğlunun saatını taxır:\n“Hal-hazırda oğlumun şəhid olduğu an qolunda olan saatı taxıram, o qanlar içində idi. Bu saat ona komandiri tərəfindən ad günündə hədiyyə edilmişdi və hələ də işləyir. Öz saatım isə Fuad şəhid olan gün qəfil dayandı”.\nFuad Məmmədovun atası Valeri Dışin isə bildirib ki, oğlu yardımsevər biri olub:\n“O, heç kəsi darda qoymazdı. Hər kəsə daim kömək etməyə çalışardı. Fuad layiqli bir övlad olub. Bu cür övladı itirmək çox ağırdır. Vətən sağ olsun”!


"Kurtlar Vadisi"nin aktyoru Bakıya gəldi - FOTO (Rüstəm İsmayılov - AZpress.AZ)\n"Kurtlar Vadisi"nin aktyoru Bakıya gəldi FOTO (Rüstəm İsmayılov - AZpress.AZ)\nPalk Bulvarda “Bir ovuc sonsuzluq” filminin yaradıcı heyətinin mətbuat konfransı keçirilib.\nAZpress.AZ -ın məlumatına görə, Türkiyə və Azərbaycanın yaradıcı insanlarını bir araya gətirən ekran əsərinin rejissorları Battal Qazi Karabulakla Murad Abdullayevdir. Ekran işində əsas rollardan birini Murad Abdullayevin özü oynayacaq.\nDram janrında çəkiləcək filmdə Türkiyədən dəvət olunmuş aktyorlar da yer alacaq. Onların arasında “Kurtlar Vadisi”ndə Turan Kaçqar obrazını canlandıran Səlcuq Özer də olacaq.\nHazırda Bakıda olan aktyor “Bir neçə saatdır ki, hava limanına enmişəm. Şəhəri hələ tam gəzə bilməmişəm. Yolda gördüyüm qədəriylə, gözəl binalar var. Bakını gəzmək imkanım olacaq, bir neçə gün şəhərdəyəm. Rejissor təklif edib ki, çəkilişdən sonra qalıb şəhəri gəzim”, - deyə açıqlama verib.\nB.Q.Karabulak “Bir ovuc sonsuzluğ”un təkcə ölkəmizdə deyil, Türkiyədə də nümayiş olunacağını bildirib. Çəkilişlərinə 5-10 sentyabr tarixində start veriləcək film İsmayıllı rayonunun İvanovka və Qubanın Xınalıq kəndində lentə alınacaq.\nQeyd edək ki, Battal Qazi Karabulakın Azərbaycanda ilk işi “Ləkə” serialı olub


Ukrayna böhranı Münhen konfransının əsas müzakirə mövzusudur\nMünhendə keçirilən Beynəlxalq Təhlükəsizlik Konfransında Ukrayna böhranının əsas müzakirə mövzusu olacağı gözlənilir.\n3 günlük konfransda onlarla dünya lideri, nazirlər və digər rəsmilər iştirak edir.Konfransda Almaniyanın müdafiə naziri Ursula von der Leyen və NATO-nun baş katibi Jens Stoltenbergin çıxışı olacaq.NATO-nun baş komandanı amerikalı general Filip Bridlav da Ukrayna münaqişəsi ilə bağlı müzakirələrə qatılacaq.\nAlmaniyanın kansleri Angela Merkellə, Fransa prezidenti Francois Hollande fevralın 5-də Kiyevdə Ukrayna prezidenti Petro Poroshenko ilə görüşüblər.\nFevralın 5-də isə onların Moskvada Rusiya prezidenti Vladimir Putinlə görüşü nəzərdə tutulub\nMəqsəd Ukraynanın şərqindəki münaqişəni diplomatik yolla həll etməkdir.\nRusiyanın Avropanın xəritəsini dəyişməsinə yol vermək olmaz.\n“Ukrayna ölkənin Şərqində Rusiyanın iştirakı ilə genişlənən münaqişə şəraitində sağ qalmaq uğrunda vuruşur”.\nBunu fevralın 6-da ABŞ-ın vitse-prezidenti Joe Bden bəyan edib.\nO BrüsseldəAvropa Şurasının rəhbəri Donald Tuskla görüşdə bildirib ki, Rusiya Ukraynanın şərqinə muzdlular və tanklar göndərməklə münaqişəni qızışdırmaqda davam edir. Biden qeyd edib ki, Rusiyanın Avropanın xəritəsini dəyişməsinə imkan vermək olmaz. Avropa birlikdə və möhkəm olmalıdır.\nDebaltsevodan dinc sakinlər çıxarılır.\nUkrayna hökuməti ilə rusiyapərəst separatçılar Debaltsevo şəhərində atəşin müvəqqəti dayandırılması barədə razılıq əldə ediblər. Məqsəd dinc sakinləri şəhərdən çıxarmaqdır.\nUkrayna daxili işlər nazirliyinin nümayəndəsi Vyacheslav Abroskinin sözlərinə görə atəşkəs dekabrın 6-sı saat 10-dan axşam saat 17-dək qüvvədə olacaq.Reutersin məlumatına görə, artıq onlarla avtobus ATƏT-in nümayəndələrinin müşahidəsi ilə şəhərə doğru hərəkət edir.\nSon günlər Ukrayna ordusunun nəzarətində olan Debaltsevo şəhəri uğrunda ağır döyüşlər gedir.Şəhərdə su, istilik və işıq yoxdur.\nÖtən ilin aprelindən bu yana Ukraynanın şərqində gedən döyüşlərdə 5300-dən çox adam ölüb.\nRusiya səyyar ballistik raketlərini patrul rejiminə keçirib.\nRisiyanın 6 regionunda səyyar ballistik raket qurğuları hərbi patrulrejiminə gətirilib.\nBu barədə Rusiya Müdafiə Nazirliyinin Strateji Raket Qüvvələri üzrə sözçüsü polkovnik Igor Yegorov məlumat verib.\nSöhbət “Topol”, “Topol M” və “Yars” mobil raket qurğularından gedir.


«Ermənistanın Kişinyovdakı addımı ümidsizlik yaradır»\n«Biz Azərbaycan və Ermənistan prezidentlərinin Kişinyovda keçirdikləri son görüşü konstruktiv adlandıra bilmərik. Ermənistan tərəfi birdən-birə hələ iki-üç il əvvəl razılaşdırılmış məsələləri müzakirə etməyə başlayıb».\nBunu «Trend News»a Azərbaycanın xarici işlər naziri Elmar Məmmədyarov deyib.\n«Biz başa düşürük, qayda var ki, hər şey razılaşdırılmamış, heç nə razılaşdırılmayıb. Amma geri qayıdıb ən azı iki-üç il əvvəl razılaşdırılmış məsələləri yenidən müzakirə etməklə irəliləmək olmaz. Əlbəttə, bu da məyusluq yaradır».\nE.Məmmədyarov hesab edir ki, Ermənistan tərəfinin bu addımı Türkiyə-Ermənistan yaxınlaşması ilə əlaqədardır:\n«Yəqin Ermənistan tərəfi belə hesab edir ki, əgər onlarda bu istiqamətdə proses gedirsə, onda başqa prosesləri dondurmaq lazımdır».\nE.Məmmədyarov deyir ki, ATƏT-in Minsk Qrupunun həmsədrləri oktyabrın sonu-noyabrın əvvəllərində regiona gəlməlidirlər:\n«Onlar Kişinyovda eşitdiklərini başa düşməli və tədqiq edilən obyektiv dinamikanı necə dəstəkləmək barədə düşünməlidirlər. Ən əsası isə Ermənistana artıq qəbul olunmuş məsələləri yenidən qaldırmamağı başa salmaq üçün düzgün arqumentlər tapmalıdırlar. Əks halda bu, sonsuz bir proses olacaq».


Bakıda ərini xəyanətdə suçlayan gəlin dəhşət yaşadı — Təfərrüat\nKRİMİNAL 30 sen 2021, 12:07\nBakının Nizami rayonunda 1983-cü il təvəllüdlü Telman Orucov qısqanclıq zəminində həyat yoldaşı Gülcöhrəni (ad və soyadlar şərti verilib – red.) döyüb.\nDemokrat.az-ın xəbərinə görə, hadisə bu ilin iyunun 10-da baş verib. Həmin gün saat 19.40-da yaşadığı evdə Gülcöhrə Telmana ona xəyanət etməsini bildirib. Bu səbəbdən onların arasında mübahisə yaranıb. Mübahisə zamanı Telman Gülcöhrənin sifət və bədən nahiyyələrinə əli ilə vuraraq, ona xəsarətlər yetirib. İstintaq orqanı tərəfindən Telmanın barəsində Cinayət Məcəlləsinin 128-ci (qəsdən sağlamlığa yüngül xəsarət yetirmə) maddəsi ilə ittiham elan edilib. Cinayət işi üzrə təqsirləndirilən şəxs qismində ifadə verən Telman ona elan olunmuş ittiham üzrə özünü təqsirli bilib. O, qeyd edib ki, 2015-ci ildə Gülcöhrə ilə ailə həyatı qurub, birgə nikahlarından bir qız övladları doğulub: “2016-cı ildən aramızda ailə daxili münaqişələr baş verib. Bu ilin iyunun 10-da, axşam saatlarında evdə olan zaman Gülcöhrə ilə aramızda yenidən münaqişə yarandı.\nMünaqişəyə səbəb Gülcöhrənin əsassız yerə ona xəyanət etməkdə ittiham etməsi oldu. Ona belə hadisənin olmadığını bildirdib. Gülcöhrə səbəbsiz yerə mənimlə təhqirlə danışdı. Həmin vaxt əsəbləşdiyimdən Gülcöhrənin üzündən şillə ilə vurdum”. Cinayət işi üzrə zərərçəkmiş şəxs qismində ifadə verən Gülcöhrə bildirib ki, Telman ilə 2016-cı ildən aralarında mütəmadi olaraq ailə daxili münaqişələr baş verib: “Buna səbəb Telmanın mənə xəyanət etməsi olub. İyunun 10-da, axşam saatlarında evdə olan zaman Telman ilə aramızda yenidən mübahisə yarandı. Mübahisəyə səbəb Telmanın mənə xəyanət etməsi olub. Ona bu barədə iradımı bildirərək evi tərk etməsini dedim. Telman isə məni təhqir etməyə başladı. Telmana cavab qaytardıqda isə qəfil üz və bədən nahiyyələrimə vurmağa başladı. Məni itələyərək yerə yıxdı”. Nizami rayon Məhkəməsinin hökmü ilə Telman 6 ay müddətinə azadlığın məhdudlaşdırılması cəzasına məhkum edilib.


Bakıda mənzildə 2 qadın köməksiz vəziyyətdə tapılıb\n14 Aprel 2014 07:18\nPublika.az Fövqəladə Hallar Nazirliyinin (FHN) rəsmi saytına istinadən xəbər verir ki, Bakı şəhəri, Yasamal rayonunda mənzildə bağlı qapı arxasında 1949-cu il təvəllüdlü və 1982-ci il təvəllüdlü 2 qadın köməksiz vəziyyətdə qalıblar.\nDərhal Fövqəladə Hallar Nazirliyinin müvafiq xilasetmə qüvvələri hadisə yerinə cəlb olunublar. Hadisə yerində əməliyyat şəraiti qiymətləndirilərkən məlum olub ki, həmin şəxslər giriş qapısının dəfələrlə döyülməsinə və telefon zənglərinə reaksiya vermirlər.\nXilasedicilər təhlükəsizlik qaydalarına riayət etməklə xüsusi alət və avadanlıqlar vasitəsilə beşmərtəbəli yaşayış binasının 1-ci mərtəbəsində yerləşən mənzilin pəncərəsinə qalxaraq içəri daxil olub və giriş qapısını açıblar. Mənzilə baxış keçirilərkən sərxoş vəziyyətdə aşkarlanmış vətəndaşlar aidiyyəti üzrə təhvil veriliblər.


Şaftalı mürəbbəsi | 1001 Dad - Azərbaycan, Türkiyə dünya mətbəxindən yemək reseptləri.\nTotal Time 1 saat 45 dəq\nHazırlanma Müddəti45 dəqBişmə Vaxtı1 saatÜmumi Vaxt1 saat 45 dəq\nŞaftalı mürəbbəsi üçün lazım olan ərzaqlar\n1 kq sərt təzə şaftalı\n1 çay qayığı kərə yağı\nŞaftalı mürəbbəsinin hazırlanması\nMürəbbəni bişirmək üçün əvvəlcə şaftalıları yuyub suyunu süzün.\nÇalışın mümkün olduğu qədər quru olsun.\nSonra yuyulub qurudulan şaftalıların qabıqlarını soyun.\nÖz istəyinizə görə istənilən formada, ölçüdə doğraya bilərsiniz.\nBundan sonra doğradığınız şaftalıları mürəbbə bişirəcəyiniz qazana yığın.\nDoğradığınız şaftalının üzərinə şəkər tozu əlavə edin. Sonra qazanın qapağını örtün və doğranmış şaftalının şəkər tozunu "yeməsi" üçün bir gecə soyuducuda saxlayın.\nErtəsi gün içərisində şəkərli şaftalı dilimləri olan qazanı ocağa alın və orta temperaturda qaynamağa qoyun.\nŞaftalı mürəbbəsi qaynamağa başladıqdan sonra ocağın altını azaldın. Mürəbbəni vam odda bişirin.\nBəs kərə yağını nə üçün istifadə edirik? Kərə yağı şaftalı mürəbbəsinə əlavə edildiyi zaman Mürəbbə bişirmə vaxtı köpüklənmir və parlaq olur. Köpüklənməməsi və mürəbbənin parlaq olması üçün içərisinə kərə yağı əlavə edin.\nƏgər köpüklənərsə köpükləri qaşıqla təmizləyin.\nÇalışın ki mürəbbənin içərisində köpük heç qalmasın.\nMürəbbə bişərkən hazırladığınız darçın çubuğu da buraya əlavə edin\n. Darçın da mürəbbənin içərisində 10-15 dəqiqə gözlədikdən sonra içərisindən çıxardın.\nMürəbbənin içərisində uzun müddət gözlətməyin.\nQatılaşana qədər qaynadılan şaftalı mürəbbəsinə limon suyu əlavə edib 5 dəqiqə daha qaynadın və ocağın üzərindən alın.\nHazır şaftalı mürəbbəsini otaq temperaturunda soyumağa qoyun.\nİlıq olandan sonra şüşə bankaya yığıb qapağını möhkəm hermetik şəkildə bağlayın.\nAğzı möhkəm bağlanan mürəbbəni sərin, quru və günəş şüalarının təsir etmədiyi bir yerdə saxlayın.\nAsand Şaftalı mürəbbəsi və ya şaftalı marmeladı Read More\nNormal Gavallı mürəbbəsi Read More


Adil Əliyev Sankt-Peterburqa səfəri çərçivəsində bu şəhərdəki konsulluğumuzda olub | Yeni Gündəm\n28 May 2021 - 18:03 1.4 K\nAdil Əliyev Sankt-Peterburqa səfəri çərçivəsində bu şəhərdəki konsulluğumuzda olub\nXəbər verildiyi kimi, Milli Məclis sədrinin müavini Adil Əliyev və deputat İltizam Yusifov IX Neva Beynəlxalq Ekoloji Konqresində iştirak etmək üçün mayın 26-dan 30-dək Rusiyanın Sankt-Peterburq şəhərində səfərdədirlər.\nMilli Məclisin Mətbuat və ictimaiyyətlə əlaqələr şöbəsindən verilən məlumata görə, səfər çərçivəsində mayın 27-də Milli Məclis sədrinin müavini ölkəmizin Sankt-Peterburqdakı konsulluğunda olub, burada 28 May – Respublika Gününə həsr edilmiş tədbirdə çıxış edib.\nAdil Əliyev bildirib ki, 1918-1920-ci illərdə cəmi 23 ay mövcud olmuş Azərbaycan Xalq Cümhuriyyəti müsəlman Şərqində qadınlara seçki hüququ verən ilk demokratik dövlət olub. Cümhuriyyətin yaradılması və fəaliyyəti Azərbaycan xalqının azadlıq arzularının təcəssümü idi.\nHəmin dövrdə Azərbaycan Xalq Cümhuriyyətinin Parlamenti bütün fəaliyyəti boyunca bir sıra yüksək səviyyəli qanunvericilik aktları və qərarlar qəbul edərək Azərbaycan xalqının parlament mədəniyyəti tarixində dərin və zəngin iz buraxıb.\nBu gün ölkəmiz xalqımızın ümummilli lideri Heydər Əliyevin Azərbaycanın inkişafına verdiyi nəhəng töhfələr, habelə Prezident İlham Əliyevin müdrik siyasəti və uzaqgörənliyi sayəsində dünya arenasında nüfuzu ildən-ilə artan sosial-iqtisadi, elmi texniki və mədəni inkişaf yolu ilə inamla irəliləyən uğurlu, inkişaf etmiş bir dövlətə çevrilib.\nAzərbaycan Prezidenti İlham Əliyevin rəhbərliyi ilə Bakı-Tbilisi-Ceyhan neft kəməri, Bakı-Tbilisi-Ərzurum qaz kəməri, TANAP boru kəməri, Bakı-Tbilisi-Qars dəmir yolu və digər transmilli və nəqliyyat layihələri uğurla həyata keçirilir.\nÖtən illər ərzində ölkəmizdə qazanılan uğurlar Azərbaycanın siyasi müstəqilliyinin nəticəsidir.\nSədr müavini diqqətə çatdırıb ki, bu il bu əlamətdar günün qeyd olunması isə bizim üçün xüsusi əhəmiyyətə malikdir, çünki Prezident, Ali Baş Komandanın rəhbərliyi ilə Azərbaycanın güclü Ordusu sayəsində ölkəmiz ötən il ərazi bütövlüyünü və tarixi ədaləti bərpa etdi.\nBu il ilk dəfə uzun bir fasilədən sonra Şuşada hər birimiz üçün müqəddəs olan “Xarıbülbül” musiqi festivalının keçirilməsi bütün dünya azərbaycanlıları üçün çox vacib bir hadisədir.\nÇıxışının sonunda Milli Məclis sədrinin müavini ölkəmizin müstəqillik yolundakı inkişafının bundan sonra da sabit və uğurlu olacağına inamını ifadə edib, Respublika Günü münasibətilə təbriklərini çatdırıb.


Saakaşvili: “Putinin “qorxulu yuxusu” çin olur - Azadliq Xeber\nSaakaşvili: “Putinin “qorxulu yuxusu” çin olur\n14:30 xeber – “Mən Gürcüstan prezidenti olarkən Ukraynadan Çinə dəmir yolunun çəkilməsi ilə bağlı təşəbbüs irəli sürəndə dedilər ki, bu marşrutun perspektivi yoxdur. Amma bu gün Putinin “qorxulu yuxusu” reallaşır”.\nAzadlıq.az xəbər verir ki, anspress-in məlumatına görə, bu sözləri Ukraynanın Odessa vilayətinin qubernatoru Mixeil Saakaşvili deyib.\n“Əvvələr hamı deyirdi ki, gələcəkdə də Avropa malları Asiyaya yalnız Rusiya vasitəsilə daşınacaq.Bu gün Rusiyadan yan keçən nəqliyyat dəhlizi fəaliyyətə başlayır. Biz Avropanın müvəffəqiyyətli ölkələrindən biri olacağıq”. -deyə Saakaşvili əlavə edib.


İngilislərin puça çıxmış Bakı planı: London derbisinin Azərbaycan üçün önəmi » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n- Azərbaycan həm də beynəlxalq yarışları ən yüksək səviyyədə keçirən ölkə kimi tanınır. Paytaxtımızda 2012-ci ildə "Eurovision", 2015-ci ildə "Avropa Oyunları", 2016-ci ildə İslam Həmrəylik Oyunları, Formula-1 yarışları uğurla baş tutub. Bu səbəbdən Avroliqa finalına ev sahibliyi etmək Bakı üçün çətin olmayacaq.\n- Bakıda eyni zamanda turistlər üçün ən lüks otellər və ən ucuz hostellər də fəaliyyət göstərir ki, bu da ingilislərin paytaxtımızda rahat şəkildə qalmaları üçündür.\nSonda isə qeyd edim ki, iordaniyalı karikaturaçı Omar Momani növbəti karikaturasını bir neçə gün öncə Avropa Liqasının final oyununun Bakıya salınmasından narazılığını bildirən "Liverpul"un baş məşqçisi Yürgen Kloppa həsr edib.\nKarikaturada almaniyalı mütəxəssislə yanaşı, Avroliqanın finalçıları "Arsenal" və "Çelsi"nin baş məşqçiləri - Unai Emeri və Mauritsio Sarrini, eyni zamanda futbolçuları təsvir edən rəssam altında isə bu sözləri yazıb:\n"Bizə qoşulun, cənab Klopp. Azərbaycanda səhər yeməyi insanları bir araya gətirir və hamını xoşbəxt edir. Bunun dadına baxmaq lazımdır".


Dünyanı sarsıdan 1992-ci ilin fevral gecəsi... - XALQQAZETI.COM\n1992-ci il fevralın 25-dən 26-na keçən gecə erməni terror təşkilatları və keçmiş sovet hərbi birləşmələrinin 366-cı alayının müasir silahlarla təchiz olunmuş muzdlularının genişmiqyaslı hücumu ilə Xocalı soyqırımı törədildi. Minlərlə əliyalın, dinc azərbaycanlı qətlə yetirildi. Xəstələrə, ağsaqqal və ağbirçəklərə, körpə uşaqlara, qadınlara aman verilmədi. Azərbaycan xalqına qarsı amansız şəkildə soyqırımı həyata keçirildi.\nBu soyqırımı siyasəti əvvəlcədən düşünülmüş, ciddi planlaşdırılmış və dəqiq yerinə yetirilmişdi. Milli Təhlükəsizlik Xidmətinin soyqırımını araşdıran istintaq komissiyasına təqdim etdiyi Xocalı şəhərində hərbçilərin danışıqlarının lent yazısı da planın əvvəlcədən hazırlandığını və bu faciədə 366-cı sovet hərbi alayının iştirakını təsdiqləyir. Belə ki, hərbçilərin telefon söhbətindən Xocalıya hücuma görə onlara milyonlarla pul veriləcəyi anlaşılır.\n1992-ci il fevralın 16-da, soyqırımından 10 gün əvvəl məlum 366-cı alayın nəzdində “Krunk, erməni cəbhəsi” deyilən “rota'” yaradıldı. Bu “rota”nın özəyini Livan, Amerika, Kanada, İran, İsveç və Hollandiyadakı erməni icmalarını təmsil edən, beyinlərinə azərbaycanlıları öldürmək əmri yeridilən, başı üstlərində “Böyük Ermənistan” xəritəsi asılan silahlı quldur erməni qrupları təşkil edirdi. Fevralın 17-də qızlardan ibarət “Şuşanik” adlı snayperçilər dəstəsi həmin cəbhəyə qoşuldu. Düşüncələrinə türk düşmənçiliyi hopdurulan, insani duyğudan uzaq olan “Şuşanik” snayperçiləri Livandan gətirilmişdi. “Klukin, erməni cəbhəsi”nə Xaçik Vartanyan rəhbərlik edirdi.\n1992-ci ilin fevralın 25-dən 26-na keçən gecə Xocalı işğal olundu, yerlə-yeksan edildi. Bəşəriyyət növbəti Xatın faciəsi yaşadı. Beynəlxalq miqyasda millətçi kimi tanınan erməni icmalarının, diaspor və lobbiçilərinin birgə hazırladıqları “böyük Ermənistan” planının ilkin fazası, hərəkatın ilk bəndi “Haydad” və “ASALA” terror təşkilatlarıyla birgə icra olundu. Bu soyqırımı əməliyyatı zamanı keçmiş SSRİ Müdafiə Nazirliyinə məxsus hərbi texnika, tərkibində zəhərli kimyəvi maddələr olan mərmilər, istifadəsi qadağan olunan “dairəvi” güllələr, digər silahlar sınaqdan çıxarıldı.\nHəmin qanlı gecə saat 23.00 radələrində Xocalıya 11 istiqamətdən hücum həyata keçirildi. Qarqar çayının Həsənabad kəndi tərəfindən, təyyarə limanının şərqindən, İncik təpədən, donuzçuluq kompleksi istiqamətindən-- çayın sol və sağ tərəfindən, Daşbulaq--Xocalı yolu səmtindən, Norgux--Xocalı istiqamətindən, Daştəpə tərəfdən, Bozdağ və nəhayət Əsgəran tərəfdən Xocalı üzərinə qoşun yeridildi.\nƏtraf aləmdən ayrı düşmüş, gücü yalnız özünümüdafiə qruplarının ov tüfənglərinə çatan əhali nizami rus ordusu və vəhşi erməni quldurlarına müqavimət göstərmək iqtidarında deyildi. Xocalılar vəhşiliklə üz-üzə qaldılar. 613 nəfər şəhid oldu. Onlardan 56-sı xüsusi qəddarlıq və işgəncələrlə öldürüldü. 27 ailə tamamilə məhv edildi. 230 ailə öz başçısını itirdi. 1275 nəfər əsir düşmüş xocalılı amansız işgəncələrə düçar oldu.\nBu soyqırımı əməliyyatlarında xüsusi hazırlıq keçmiş 366-cı alayın zabitlərinin və digər muzdluların iştirakı tələfatın miqyasını daha da artırdı. Xocalı soyqırımında iştirak edən hərbi hissələrin birinin əks-kəşfiyyat şöbəsinin rəisi, polkovnik V. Savelyev özünün “Məxfi arayış”ında erməni terror təşkilatlarıyla Rusiya qoşun birləşmələrinin Dağlıq Qarabağda keçirdikləri hərbi əməliyyatları izləyərək, fakt və sənədlərdə bütün olub-keçənlərin şərhini verib etiraf edirdi: “Mən bütün bunları yazmaya bilmərəm. İnsanların, uşaq və qadınların, hamilə gəlinlərin güllədən keçmiş bədənlərini unuda bilmərəm. Qoy azərbaycanlılar məni bağışlasınlar ki, bütün bu qanlı və amansız sonluğu olan hadisələrdə əlimdən heç nə gəlmədi. Təkcə yazdığım arayışı həm Kremlə, həm də SSRİ Müdafiə Nazirliyi Baş Kəşfiyyat İdarəsinin generallarına göndərdim. Oxuyun, dedim. Biz rusların zabit şərəfi görün necə ləkələndi”.\nV.Savelyevin sonradan BMT-yə ünvanladığı həmin arayışa belə bir siyahı da əlavə olunmuşdu: “Rusların zabit şərəfini ləkələyən 55 zabit və kiçik rütbəli hərbçilərin adları qoy tarix üçün yaddaşlara yazılsın:\n1. Zarviqorov Yuri Yuriyeviç– 366-cı motoatıcı alayın komandiri.\n2. Çitçiyan Valeri İsaakoviç – 366-cı motoatıcı alayın 1 saylı batalyonunun qərargah rəisinin müavini, mayor.\n3. Ağriyan Vaçaqan Qriqoryeviç– mayor, alayın kəşfiyyat rəisi.\n4. Ohanyan Seyran Muşeqoviç-- mayor, alayın 2-ci batalyonunun komandiri.\n5. Arutyunov Aleksandr Aleksandroviç– mayor, 2-ci batalyon komandirinin köməkçisi.\n6. Akopyan Nerses Qrantoviç– baş leytenant, 1-ci batalyonun 2-ci rotasının komandiri.\n7. Arutunyan Vladislav Vladimiroviç – kapitan, 2-ci batalyonun komandiri.\n8. Bəyləryan Armen Volodiyeviç – praporşik, 1-ci rotanın texniki.\n9. Ayrapetyan Vaçik Qurgenoviç– 3-cü rotanın starşinası.\n10. Mirzoyan Vaçik Qrantoviç-- 3-cü rotanın starşinası…\nCəmi 55 hərbçi”\nYuri Poleneyev “Qarabağ qan girdabında” kitabında yazıb: “Xocalı hadisəsi Hitler faşizminin Xatın kəndində törətdiyi müsibətlə müqayisədə daha dəhşətli idi. Ermənilər bu qəddar terror aktı ilə öz vəhşiliklərini bütün dünyaya bəyan etdilər. 1992-ci ilin fevralın 25-dən 26-na keçən gecə Xocalı şəhərinin sakinlərinə vəhşicəsinə divan tutuldu. Xocalıda yalnız ölülər qaldı”.\nXocalı soyqırımı törədilən zaman müsibəti gözləri ilə görən jurnalist Viktoriya İvleva isə faciəni belə təsvir edib: “Xocalının girəcəyində bir tərəfdə buluda bənzər nəyinsə hərəkət etdiyini gördüm. Bu bulud yarıçılpaq insanların toplusu idi. Azərbaycanlıların dəstəsinin sonunda 3 uşaqlı qadın gedirdi. O, qar üzərində ayaqyalın çətinliklə yeriyir və tez-tez yıxılırdı. Sən demə, onun uşaqlarından biri ikigünlük imiş. Digər yüzlərlə qaçqın kimi bu qadının və onun uşaqlarının sonrakı taleyini mən televiziya lentlərindən izlədim. Bu, televiziya lentlərində səs zolağı operatorunun hönkürtüsündən ibarət idi. Bu adamların cəsədləri eybəcərləşdirilmiş şəkildə qar üzərində qalaqlanmışdı”.\nViktoriya İvlevanın televiziya müşahidəsində izlədiyi hönkürtü, Xocalı soyqırımını ilk dəfə lentə alan cəsur jurnalist Çingiz Mustafayevin qəzəbinin göz yaşlarına çevrilməsiydi. Erməni vəhşiliklərinin qurbanı olan, qar üzərində donub qalan məsum körpələrin qurumuş cəsədləri qarşısında tab gətirmək, bu faciəni sakit lentə almaq mümkün deyildi. Çingiz Mustafayev yerlə-yeksan edilən soyqırımına məruz qalan Xocalını çəkirdi, köməksiz dinc əhalinin faciəsini tarixin yaddaşına yazırdı. Kamerası ilə. Bu kamera ermənilərin güllələrinə də tuş gəlmiş, “yaralanmışdı”.\nMartın ilk günlərində dünyanın efir məkanından bütün evlərə “Xocalı soyqırımı” boylandı. Çingiz Mustafayev bu qanlı olayı belə xatırlayırdı: “İlk dəfə fevralın 28-də iki hərbi vertolyotun müşayiəti ilə hadisə yerinə gəldik. Havadan gördük ki, bütün bir sahə insan meyitləri ilə doludur. Təyyarəçilər vertolyotu yerə endirməyə qorxurdular. Çünki həmin ərazi artıq ermənilərin nəzarəti altında idi. Buna baxmayaraq, biz vertolyotdan çıxdıq və bu zaman güclü atəşə məruz qaldıq. Bizimlə olan milis əməkdaşları meyitləri vertolyota götürməli idilər ki, onların qohumlarına verilsin. Gördüyümüz vəziyyətdən şoka düşdük. İki nəfər isə huşunu itirmişdi. Martın 2-də xarici jurnalistlərlə hadisə yerinə gəlmişdik. O zaman meyitlər dəhşətli hala salınmışdı. Bir neçə sutka ərzində onların üzərində təhqiredici hərəkətlər edilmişdi”.\nİnsanı dəhşətə gətirən bu açıqlama, soyqırımını ilk dəfə lentə alan Çingiz Mustafayevin fikirləridir. Erməni dəhşətlərindən, vandalizmdən yaxa qurtarmaq üçün üzü Ağdama tərəf qaçan, əliyalın əhali vəhşicəsinə güllələrə tuş gəlmişdi. Ahıllara, körpələrə belə aman verilməyib. İnsanları bir-birlərinə bağlayaraq, üzərlərinə neft tökərək yandırıb, uşaqları diri-diri süngüyə keçirib faşistlərin törətdiklərindən betər faciəni bəşəriyyətə “bəxş etdilər”.\nQətlə yetirilənlərin cəsədləri üzərində vəhşicəsinə davranaraq, qadınların döşlərini, kişilərin cinsiyyət üzvünü kəsərək, uşaqların beyin dərisini soyaraq bəşəriyyət üçün yeni olan vandalizm nümunəsi ortaya qoydular. Budur erməni xidməti, budur erməni qəssablarının yaramazlığı. Xocalıda törətdikləri cinayətin miqyasmı düşünmədən, bu gün beynəlxalq ictimaiyyətə humanizmdən, insanlıqdan, hücuma məruz qaldıqlarından danışanların nə qədər məkrli, qəddar olduqları Xocalıda göründü.\nNə yazıqlar ki, insanlığa, bəşəriyyətə qarşı törədilən bu faciə ermənilərin xəcalət hissinə çevrilmədi. Dünya qınağından yeni məkrli planları, yalanları ilə qurtarmağa çalışan erməni vəhşiliyi Xocalıdan sonra 20 faiz Azərbaycan torpağının işğalı ilə nəticələndi.\n28 il sonra isə Azərbaycan xalqı müqəddəs Vətən müharibəsinə qalxaraq Ermənistan ordusunu darmadağın etdi, işğalçıları pərən-pərən salıb Qarbağdan qovdu. Bununla Xocalı şəhidlərinin də nigaran və narahat ruhlarına bir dinclik qismət oldu.\n26 Fevral 2021 02:15 - XOCALI


“Bu, dövlət, ordu və prezidentlə həmrəylik nümayişi idi” – “Generalımızın qisası artıqlamasilə alınır” | AzPolitika — onlayn siyasi-ictimai qəzet\n“Bu, dövlət, ordu və prezidentlə həmrəylik nümayişi idi” – “Generalımızın qisası artıqlamasilə alınır”\nDərc olunub: 15/07/2020 - 20:32\n“Dünənki aksiya, sonundakı bəzi təxribatçı hərəkətlər hesaba alınmazsa, ümumilikdə Azərbaycan xalqının öz dövləti, ordusu və prezidenti ilə həmrəylik nümayişi idi. Təəssüf ki, eynilə 90-cı illərin əvvəllərində olduğu kimi, yenə də müəyyən təxribatçı qüvvələr, qruplar birlik, həmrəylik nümayişimizə kölgə sala bildilər. O vaxt da Şuşa, Laçın, digər rayonlarımızın işğalı günlərində belə qüvvələr, qruplar Bakıda hər şeyi alt-üst edib, Azərbaycan xalqının fikrini cəbhədən yayındırmaq, şayiələr yaymaq, onun üzünəinamını qırmaqla məşğul idilər.”\nBunları Milli Məclisin Təbii Ehtiyyatlar, energetika və ekologiya komitəsinin sədri Sadiq Qurbanov iyulun 14-ü gecə Bakıda baş verənlərə münasibət bildirərkən deyib. Deputat “AzPolitika”-ya açıqlamasında xatırladıb ki, cəmiyyətdə təxribatçı qüvvələr, milli maraqları satanlar hələ də mövcud olsa da, Azərbaycan dövləti 90-cı illərin əvvəllərindəki dövlət deyil. “Əvvəla, o illərdən fərqli olaraq, güclü iqtidar, möhkəm siyasi iradə var. İkincisi, siyasi qüvvələr arasında həmrəylik var. Tasadüfi deyil ki, bu gün 43 siyasi partiya iqtidarla birlikdə həmrəylik bəyanatına imza atdı. Üçüncüsü, Azərbaycanda sabitliyin keşiyində möhkəm dayanan hüquq-mühafizə, xüsusi xidmət orqanlarımız var. Görünür hansısa dairələr Azərbaycan polisinin dünənki aksiyanın ümummilli məsələ - xalqımızın bir nömrəli problemi olan Qarabağ münaqişəsilə bağlı olduğunu, yüksək rütbəli zabitlərimizin şəhid edilməsinin yaratdığı ovqatı nəzərə alaraq təmkinli davranmasından ruhlanıb, aksiyanın başa çatmasına yaxın təxribat törətməyə cəhd etdilər. Mən əminliklə bildirirəm ki, şəhidlərimizin, qəhrəman generalımızın qisası artıqlamasilə alınır və alınmaqda davam edəcək. Eyni zamanda ona da şübhə etmirəm ki, hüquq-mühafizə orqanlarımız dünənki təxribatın təhrikçilərini də qanun qarşısında cavab verməyə məcbur edəcək”.\n“Hamı anlamalıdır ki, işğal altında olan torpaqlarımızın azad olunması milli birlikdən və həmrəylikdən keçir. Heç kimə bu birliyimizi pozmaq imkanı verilməyəcək”, - deputat fikrini yekunlaşdırıb.\nAzad 2020-07-15 21:40:42\nO mitinq prezindent və ordu ilə həmrəylik mitinqi idi və eyni zamanda torpağımızın düşməndən alınması üçün müharibə tələbi idi. Xalqımız torpağımız uğrunda döyüşə,şəhid olmağa hazır olduqlarını bildirdi.\nVahid 2020-07-15 21:31:03\nBu yaxşı başlamışdı.Amma ...\nt.ədalət 2020-07-15 20:43:48\nBiz qisas hissi ilə vuruşmuruq.Biz işğal altındakı yurd yerlərimizin azad edilməsi uğrunda döyüşürük.Xalqın müqəddəs mübarizəsini qisas sözü ilə urvatsız etməyə dəyməz.Biz düşməni məhv edib arzularımızı gerçəkləşdirsək qələbəyə nail olarıq.Qaliblərsə xırda hislərlə-qisasçılıqla məşğul olmurlar.


Çeçen nazirin qızı İŞİD əmiri Ömər Şişani ilə evləndi - ATV.AZ\nÇeçen nazirin qızı İŞİD əmiri Ömər Şişani ilə evləndi\n30.10.2014 13:06 1626 dəfə oxunub\nÇeçenistanın lideri Ramzan Kadırovun nazirlərindən birinin qızı Səda lüks həyatını geridə buraxaraq, terrorçu “İraq Şam İslam Dövləti”nin (İŞİD) yaraqlısı ilə evlənmək üçün Suriyaya gedib. İddiaya görə, İŞİD lideri Əbu Ömər Sədanın evləndiyi yaraqlını öldürərək onu öz həyat yoldaşı edib.\nSuriya və İraqda ələ keçirdiyi torpaqlarda xilafət elan edən terror təşkilatı İŞİD-in Kobaniyə hücum əmri verdiyi iddia edilən liderlərindən Əbu Ömər əl-Şişani uzun müddətdir dünya mətbuatının gündəmindədir. Əbu Ömərin çeçen əsilli həyat yoldaşı Səda Dudurkaeva isə bu günə qədər çox mətbuatda adı keçməyən film kimi bir hekayəyə sahibdir…\nMəlumatda qeyd edilir ki, Çeçenistan lideri Ramazan Kadırovun naziri Asu Dudurkaevin qızı olan Səda dəbdəbəli bir həyat yaşayırdı. Ancaq gözəlliyi ilə ad çıxaran Səda radikallaşmağa başlamışdı. Gənc qadın internet üzərindən Suriyaya cihadçılara qatılmağa gedən gürçu Hamzatla tanış olub. Hamzat İŞİD liderlərindən Əbu Ömər Şişaninin sağ qolu idi. Gürcüstanın eyni şəhərində böyüyən Hamzat və Səda həm də uşaqlıqdan qonşuluqda yaşayıblar. Bir gün Hamzat yaralandığında Səda onun yanına getməyə qərar verib. Türkiyədəki vasitəçilərin köməyi ilə Suriyaya gedən Səda geri dönməməyə qərar verərək Hamzat ilə evlənib. Sədanın İŞİD-ə qatıldığı ortaya çıxanda Ramzan Kadırov onun nazir atasını fanatik qızını idarə edə bilmədiyi üçün kabinetdən qovub. Kadırov Sədanın geri dönməsini Çeçenistan üçün bir qürur məsələsi elan edib.\nO sırada Hamzatın anası Leyla Açişvili oğlu ilə Skype üzərindən əlaqə qurub və onu Suriyada ziyarət etmək üçün razılıq alıb. Çeçen rəhbərliyindəki səlahiyyətlilər Açişvili ilə ünsiyyətə girərək, Suriyaya gedəndə Sədanı da geri gətirməsini istəyib.\nAçişvilinin “Daily Beast” saytına verdiyi açıqlamaya görə, Hamzat və Səda olduqca yoxsul idi. Ancaq Açişviliyə görə, Səda bu vəziyyəti əhəmiyyətsiz hesab edir və Hamzat ilə bir-birlərini çox sevirmiş kimi görünürdülər. Açişvili Sədaya ailəsinin onu çağırdığını söyləyincə, gənc qadın Suriyada özünü azad hiss etdiyini və orada öləcəyini deyib.\nLeyla Açişvili Suriyadan Gürcüstana döndükdən 4 gün sonra Hamzatın ölüm xəbəri gəlir. Hamzat öldükdən sonra Səda da ailəsinin yanına geri dönməyə qərar verir. Ancaq terrorçuların komandirlərindən olan Əbu Ömər Şişhani buna icazə vermir və “bir şəhidin arvadının tək bıraxılamayacağını” iddia edərək, Sədanı özünə həyat yoldaşı edir.


Radiasiya Problemləri İnstitutu ilə Azərbaycan Texniki Universiteti arasında əməkdaşlığa dair müqavilə imzalanıb - Xəbərlər - Radiasiya Problemləri İnstitutu - Azərbaycan Milli Elmlər Akademiyası\nRadiasiya Problemləri İnstitutu ilə Azərbaycan Texniki Universiteti arasında əməkdaşlığa dair müqavilə imzalanıb\nAzərbaycan Milli Elmlər Akademiyası (AMEA) Radiasiya Problemləri İnstitutu ilə Azərbaycan Texniki Universiteti (AzTU) arasında 5 il müddətinə elmi-texniki əməkdaşlıq yaratmaq məqsədilə müqavilə imzalanıb.\nYanvarın 26-da Azərbaycan Texniki Universitetində imzalanan müqaviləyə əsasən AzTU-nun professor-müəllim heyəti ilə Radiasiya Problemləri İnstitutu arasında tədris və elmi-texniki işlər sahəsində geniş təcrübə mübadiləsinin aparılması nəzərdə tutulub. Əməkdaşlıq çərçivəsində həmçinin, bakalavriat və magistratura səviyyəsində təhsildə fərqlənən tələbələrin Radiasiya Problemləri İnstitutunda aparılan elmi-tədqiqat işlərinə cəlb edilməsi və gələcəkdə tələbələrin orada işlə təmin olunması da mümkün olacaq.\nRadiasiya Problemləri İnstitutunun bir sıra elmi istiqamətləri üzrə peşəkar kadr yetişdirilən AzTU ilə birgə layihələrinin işlənməsi və nəticələrin istehsalatda tətbiqi, keçirilən elmi-texniki tədbirlərdə birgə iştirakın təmin edilməsi, birgə elmi-tədqiqat işlərinin aparılması, elmi-texniki seminarların təşkili və digər bu kimi işlərin gələcəkdə həyata keçirilməsi də müqavilədə öz əksini tapıb.\nMərasimdə AzTU-nun rektoru vəzifəsinini icra edən Xalıq Yahudov bağlanan müqavilənin əhəmiyyətindən danışaraq Radiasiya Problemləri İnstitutu ilə əməkdaşlıqdan məmnun olduğunu bildirib. X.Yahudov qeyd edib ki, Prezident İlham Əliyevin imzaladığı Strateji Yol Xəritələrində əqli mülkiyyətin geniş istifadəsi, xüsusilə istehsalata tətbiqini nəzərdə tutan mühüm müddəalar yer alıb. Bildirilib ki, bu müddəalardan irəli gələrək praktik imkanların genişləndirilməsi mümkünləşəcək ki, bu da əməkdaşlığın daha səmərəli olmasına zəmin yaradacaq.\nAMEA Radiasiya Problemləri İnstitutunun direktoru, fizika-riyaziyyat elmləri doktoru, professor Oktay Səmədov da öz növbəsində imzalanan müqavilənin mümkün imkanlarından danışıb. Oktay Səmədov bildirib ki, rəhbərlik etdiyi İnstitutda bir sıra mühüm elmi istiqamətlər üzrə AzTU-nun məzunları çalışır. Mərasimdə o da qeyd olunub ki, müqavilə Radiasiya Problemləri İnstitutunda çalışan və Azərbaycan elminə töhfə verən AzTU məzunlarının sayını artıracaq.


Korona təhlükəsi sovuşur? – Karantinlər yumşaldılır – Turkustan.info\n22 Oktyabr 2020 08:08\n11 Aprel 2020 12:32\nİtaliya, İspaniya, Almaniya, Norveç, Avstriya kimi ölkələr aprel ayının sonuna doğru karantin tədbirlərini yumşaltmağı planlaşdırır. Bu, koronavirusla bağlı müsbət tendensiya müşahidə olunduğuna görədir.\nBu sözləri həkim Vaqif Qarayev pandemiyanın dünya üzərində öz təsirini itirməsi ilə bağlı danışarkən deyib. V.Qarayev bildirib ki, Ümumdünya Səhiyyə Təşkilatının təmsilçiləri isə hələ tələsməməyi məsləhət görür:\n“Dünyanı bəlaya salan Uhanda karantin demək olar ki, götürülüb. Bütün hallarda özümüzü qorumalıyıq, ancaq narahatlıq da keçirməyə artıq əsas yoxdur. Təhlükə getdikcə sovuşur. Nə olsa belə, ÜST-ün tövsiyələrinə əməl etməliyik”. (axar.az)


Dövlət Yol Polisi ASAN Könüllülərinin dəstəyi ilə sosial-maarifləndirici aksiya keçirib VİDEO - AZƏRTAC – Azərbaycan Dövlət İnformasiya Agentliyi\nDövlət Yol Polisi ASAN Könüllülərinin dəstəyi ilə sosial-maarifləndirici aksiya keçirib VİDEO\nAvqustun 11-də Dövlət Yol Polisi ASAN Könüllülərinin dəstəyi ilə Bakı şəhərində “Təhlükəsiz yol, Asan yol”, “Diqqətli ol! Ailəniz sizi gözləyir!” devizi altında sosial-maarifləndirici aksiya keçirib.\nAZƏRTAC xəbər verir ki, aksiyanın məqsədi cəmiyyətin diqqətini yollarda həyat və sağlamlığın qorunmasına yönəltmək, yol-nəqliyyat hadisələri ilə bağlı maarifləndirmə işini gücləndirmək, yollarda hərəkət iştirakçılarının intizamını yüksəltmək olub.\nASAN Könüllüləri hərəkət iştirakçılarını yollarda intizamlı olmağa dəvət ediblər, yol hərəkəti qaydalarını pozan sürücü və piyadalarla yol polisi əməkdaşlarının tövsiyəsi ilə məsləhət veriblər.\nAksiyada yol-nəqliyyat hadisələrinin qarşısının alınması, hərəkət iştirakçılarının intizamının möhkəmləndirilməsi, eləcə də piyadaların təhlükəsizliyinin təmin edilməsi ilə bağlı sürücülərə tövsiyələr verilib.\nBakı Şəhər Baş Dövlət Yol Polis İdarəsinin ictimaiyyətlə əlaqələr şöbəsinin rəisi Vaqif Əsədov bildirib ki, keçirilən aksiya dayanma-durmanın qadağan olunmuş ərazilərdə, eyni zamanda, hərəkət intensivliyinin yüksək olduğu yerlərdə qaydanı pozan sürücülərin və yolun qadağan olunmuş hissəsindən keçən piyadaların maarifləndirilməsi məqsədini daşıyır. V.Əsədov deyib: “Hazırda ASAN Könüllülərinin 20-dən çox təmsilçisi bizimlə işləyir. Məqsədimiz avtobus dayanacaqlarından düzgün istifadə qaydalarını tətbiq etməkdir. Avtobus dayanacağı nəqliyyat vasitəsi ilə qeyri-qanunu zəbt edilirsə, bu, artıq avtobusun yolun hərəkət istiqamətində sərnişinləri düşürməsinə səbəb olur. Yol hərəkəti iştirakçıları isə çox təəssüf ki, piyada keçidlərindən istifadə etmirlər və bu halda onların həyatı üçün təhlükələr yaranır. Ümid edirəm ki, bu gün keçirilən maarifləndirici aksiyanın nəticələri olacaq”, - deyə o qeyd edib.\nAZERTAG.AZ :Dövlət Yol Polisi ASAN Könüllülərinin dəstəyi ilə sosial-maarifləndirici aksiya keçirib VİDEO\nDMX kiçik xüsusi rütbələr və dövlət qulluğunun yardımçı vəzifələrinə işə qəbul elan edir


İsmayıl Şaxtaxtinski: ABŞ-da iş tapa bilməyən universitet məzunları öz bizneslərini aça bilər (audio)\nLast Updated: İyul 27, 2011\nAmerikada öz təhsillərini bitirəndən sonra insanlar öz təcrübələrini artırmaq və ya ümumiyyətlə Amerikada daimi iş yeri tapmaq məqsədi ilə iş axtarırlar. Son zamanlar iqtisadiyyat zəif olduğuna görə iş tapmaq çətilnləşib və özəl bizneslə məşğul olmaq variantı daha aktual olub\nDünyada, o cümlədən Amerikada iqtisadi böhran, işsizlik bir nömrəli problem olaraq davam etməkdədir. Sözsüz ki, bu mühitdə təhsilini başa vurmuş tələbələr, əsasən də xarici tələbələr üçün iş tapmaq olduqca çətindir. Müsahibim paytaxt Vaşinqton yaxınlığında Virciniya ştatında fəaliyyət göstərən hüquqşünas İsmayıl Şaxtaxtınski Amerikada tələbəlik, mühacirət və iş tapmaqla bağlı xidmətimizin suallarını cavablandırıb.\nSual: Mənim sualım Amerika universitetlərinin xarici məzunları haqdadır. Xaricdə təhsillərini bitirdikdən sonra, öyrəndiklərini təcrübə etmək üçün iş axtarışında olan məzunlar qarşılaşdıqları səddi necə aşa bilərlər?\nCavab: Amerikada öz təhsillərini bitirəndən sonra insanlar öz təcrübələrini artırmaq və ya ümumiyyətlə Amerikada daimi iş yeri tapmaq məqsədi ilə iş axtarırlar. Son zamanlar iqtisadiyyat zəif olduğuna görə iş tapmaq çətilnləşib və özəl bizneslə məşğul olmaq variantı daha aktual olub. Düşünürəm ki, universiteti bitirdikdən sonra tələbələrin kiməsə işləməsi vacib deyil. Onlar öz bizneslərini qura bilərlər. Məsələ belədir ki, universiteti bitirdikdən sonra bir il ərzində Amerikada iş təcrübəsi almaq üçün onlara ilk növbədə iş tapmaq üçün 90 gün vaxt verilir və əksər hallarda 90 günün başa çatmasına az vaxt qalmasına baxmayaraq məzunlar iş tapa bilmirlər. Amerikada şəxsi işini qurmaq üçün hər bir şərait yaradılıb və iş tapa bilməyən universitet məzunlarına məsləhət görərdim ki, öz bizneslərini yaratsınlar.\nSual: Xarici məzunlar Amerikada bizneslə məşğul olmaq üçün hansı proseslərdən keçməlidir?\nCavab: Əsas odur ki, iş aldığı təhsillə əlaqədar olsun. Misal üçün, maliyyə proqramının məzunu mühasibatçı şirkəti aça bilər və ya əksinə: ona görə ki, mühasibatla maliyyə arasında əlaqə var. Amma mühasibat təhsili alan məzun gedib ticarətlə məşğul ola bilməz. Şərti olaraq universitet məzununun ixtiyarı var ki, öz şirkətini açsın. Amerikada xarici tələbələr arasında magistrat dərəcəsində ən tanınmış proqram Biznes İdarəçiliyi proqramıdır. Bu proqramın məzunları biznes üzrə təhsil aldıqları üçün ticarətlə məşğul ola bilər.\nSual: Ümumiyyətlə Amerikada bizneslə məşğul olmaq üçün Amerikanın vətəndaşı olmaq mühümdür?\nCavab: Tamamilə yox. Amerikada bizneslə məşğul olmaq üçün heç Amerikaya daxil olmaq belə vacib deyil. L1A viza növü var. Bu viza növü ilə xaricdə fəaliyyət göstərən şirkət və ya bizneslə məşğul olan bir adam xaricdəki biznesi ilə əlaqədar olaraq Amerikada öz şirkətini yarada bilər. Şirkət yarandıqdan sonra həmin şirkətin sahibi, o cümlədən şirkətin xarici ölkədəki icraediciləri Amerikada açılmış yeni filialda işləməyə gələ bilərlər. Bir şərtlə ki, həmin icraedici işçilər öz ölkələrindəki şirkətdə azı bir il müddətində icraedici vəzifələrdə işləsin və Amerikadakı filialın yaradılmasında mühüm rol oynasınlar.\nSual: Bizneslə məşğul olmaq üçün hansı viza növləri var?\nCavab: Bizneslə məşğul olmaq üçün bir neçə viza növü var. Birinci, dediyim kimi universiteti bitirəndən sonra bir il müddətində çalışa bilərlər. Amma statuslarını saxlamaq üçün çox vacibdir ki, tam iş günü işləməsələr belə həftədə azı 20 saat işləsinlər.\nBundan başqa H1B iş vizası var. H1B viza növünü əldə etmək üçün ilk növbədə heç olmasa bakalavr dərəcəsi almış məzun olmalıdır və vacibdir ki, aldığı təhsil üzrə işləsin, yəni ixtisasına uyğun işlə məşğul olsun.\nSonra, E2 investor viza növü var. İnvestor vizası iki ölkə, yəni Azərbaycan və ABŞ arasında bağlanan saziş əsasında yaranıb. Bu viza imkan verir ki, biznes yaradan şəxs biznesini idarə etmək məqsədi ilə Amerikada qalsın. Bundan sonra onun hər bir ailə üzvü, yəni həyat yoldaşı və 21 yaşdan az olan uşağı ölkədə qala bilər. Hətta iş adamının həyat yoldaşı Amerikada işləmək icazəsi belə ala bilir.


Həsən Kərimov: Həkim xahiş etdim, kameranın nəfəsliyini də qapadılar\nAXCP Ali Məslisinin sədri hazırda evində müalicə kursu keçir. O bir neçə günlük kursdan sonra Türkiyədə ürəyindən əməliyyat olunacaq.\nAzərbaycan Xalq Cəbhəsi Partiyası Ali Məclisinin sədri Həsən Kərimov Amerikanın Səsi radiosuna müsahibəsində 2 aprel mitinqindən sonra basqına məruz qalması, polis şöbəsində saxlanılması, 5-6 nəfərlik kameraya əllidən çox adamın salınması, kamerada havasızlıqdan tənginəfəs olması, ürək tutmaları, xəstəxanaya köçürülməsi ilə bağlı məsələlərə toxunub.\nSual: Aprelin 2-də saxlanıbsınız və polis şöbəsində səhhətiniz ağırlaşıb. Sizi hansı səbəbdən saxlamışdılar?\nCavab: Mən iki dəfə infarkt keçirdiyimdən AXCP Ali Məclisinin Rəyasət Heyətinin qərarı ilə mitinqlərdə iştirakdan azad edilmişəm. Sadəcə aprelin 2-də bir dostumun evindən mitinqin gedişini izləyirdim. Saat 13-dən 16-dək mitinq zamanı saxlananlar, zorakılığa məruz qalanlarla bağlı media orqanlarını məlumatlandırırdım. Saat 16 radələrində olduğumuz mənzilin qapısı döyülməyə başladı və ev yiyəsi qapını özündən bağa kimsəyə açmamağı demişdi. Biz də belə etdik. Amma, birdən qapını təpiklədilər və vurub sındırdılar. Mənzilə Səbael rayon Polis İdarəsinin 9-cu Polis bölməsinin rəisi Həsən adlı şəxs və 9 digər polis əməkdaşı daxil oldu. Onlar söyüşlərlə bizi təhqir etdi, evdə icazəsiz axtarışlar apardı. Mənimlə birgə mənzildə olan AXCP Ali Məclisinin katibi Eldar Hüseynovun kompüterini aldılar və bizi polis şöbəsinə apardılar.\nSual: Onlar evə daxil olarkən və axtarış apararkən məhkəmənin bu barədə qərarını təqdim etdilərmi?\nCavab: Mən onlardan məhkəmənin qərarını tələb etdim. Onlar heç bir sənəd təqdim etmədilər və dedilər ki, nə sənəd, nədən danışırsınız. Yəni, adətləri üzrə Azərbaycanda bundan öncə evlərin axtarışı necə olub, elə də hərəkət etdilər. Dedilər çox danışma və bizi polis şöbəsinə gətirdilər.\nSual: Polis şöbəsində Sizi harada saxladılar və səhhətiniz hansı səbəbdən pisləşdi?\nCavab: Əvvəlcə məni əllidən çox cəbhəçinin, müsavatçının saxlandığı kameraya saldılar. Təkid etdikdən sonra, məni, Rövşən Quliyev və Eldar Hüseynovu başqa kameraya dəyişdilər. Həmin kamerada bizdən başqa iki nəfər əsgər də var idi. Bu kamerada da tam havasızlıq idi. İki dəfə infarkt keçirdiyim üçün vəziyyətim daha da ağırlaşdı. Kamerada mənimlə olanlar növbətçiyə həkim çağırmasını xahiş etdilər. Növbətçi çağırarıq-çağırarıq deyərək iki saatadək bizi gözlətdi. Gördüm vəziyyətim lap ağırlaşıb, özüm ondan həkim çağırmasını xahiş etdim. Lakin, bu dəfə növbətçi kamerada havanın çoxalmasına çalışmaq əvəzində, balaca nəfəsliyi də qapadı. Bundan da iki saat yarım keçdikdən sonra mənim qollarımı burub zorla birnəfəsə beşinci mərtəbəyə müstəntiqlərin yanına qaldırdılar. Mən onlara iki dəfə infarkt keçirdiyimi və sürətlə yeriyə bilmədiyimi xatırlatsam da əhəmiyyəti olmadı. Orada müstəntiq özünü təqdim etdi, Bakı şəhər Prokurorluğunun Ağır Cinayətlərə dair İstintaq İdarəsinin Cavid adlı baş müstəntiqi idi. O, mənim şübhəli şəxs qismində istintaqa cəlb edildiyimi bildirdi. Müstəntiqlərdən də həkim çağırmalarını xahiş etdim. Onlar da çağırarıq-çağırarıq dedilər. Amma, hökumət tərəfindən təyin edilmiş bir vəkil də var idi. Vəkil Fərman Kərimzadənin oğlu olduğunu dedi. Çox alicənab vəkil idi. O müstəntiqlərə ağır xəstə vəziyyətində olan insandan ifadə almağın yolverilməz olduğunu xatırlatdı. Yalnız, vəkilin inadından sonra təcili tibbi yardım üçün zəng edildi. Bir müddətdən sonra təcili yardımın həkimi gəldi və kardioloq olmadığını dedi. Həkim mənə ilkin tibbi yardım göstərdi və müstəntiqlərdən təkidlə kardioloq həkim çağırılmasını xahiş etdi. Bundan sonra, müstəntiqlər kiminləsə məsləhətləşdilər və kardioloq dəvət etdilər. Kardioloq bir qədər gec gəldi və onu uzun müddət polis şöbəsinə buraxmadıqlarını bildirdi.\nSual: Necə oldu ki, Sizi xəstəxanaya apardılar?\nCavab: Kardioloq müayinə etdikdən sonra müstəntiqlərə iradla bildirdi ki, bu şəxs təcili xəstəxanaya köçürülməlidir. O müstəntiqlərə dedi ki, bir az da keçərsə məndə infarkt prosesi başlayacaq.\nSual: Xəstəxanada hansı diaqnoz qoydular?\nCavab: Xəstəxana infarktın işemiya əlamətləri diaqnozu qoyub.Xəstəxananın epikrizində də deyilir ki, iki dəfə infarkt keçirib, üçüncü infarkt ərəfəsində qanda olan laxta gəlib damarın divarına dirənib və həkimlərin müdaxiləsi nəticəsində qan laxtası damarı tutmayıb. Bu isə minlərlə xəstədən birində təsadüf edən haldır.\nSual: Xəstəxanada Sizin palatanın qapısı ağzında polis keşik çəkirdi və heç kimi Sizinlə görüşə buraxmırdı? Həkimlərin müalicəsindən razısınızmı?\nCavab: 4 saylı şəhər xəstəxana və sonra Mərkəzi Klinik Xəstəxanaya köçürüldüm. Hər iki xəstəxanada həkimlərin qayğılarını hiss etdim. Həkimlərdən və tibb personalından razıyam.\nSual: Hazırda Türkiyədə ürəyinizdən cərrahiyyə əməliyyatına hazırlaşırsınız. Hansı səbəbdən Azərbaycanda əməliyyat olunmursunuz?\nCavab: Azərbaycan hökumətinin mənə olan münasibətini bilirəm. Eyni zamanda, Azərbaycan həkimlərinə minnətdaram və bilirəm ki, ürəyimdə aparılacaq əməliyyatı Azərbaycanda aparacaq kifayət qədər savadlı və bacarıqlı kadrlarımız var. Bununla yanaşı, ölkədə idarəetmə sisteminin siyasi qərarlardan asılı olduğunu və hökumətin mənə münasibətini bildiyimdən Türkiyəyə geyməyə məcburam.


Ortaq türk tarixi dərsliyinin yekun layihəsi qəbul olunub – Akademik.az\nQazaxıstanın paytaxtı Astanada “Ortaq türk tarixi” dərsliyi üzrə işçi qrupun iclası keçirilib. İclasda dərsliyin yekun layihəsi qəbul olunub və iclasın qərar protokolu imzalanıb.\nBeynəlxalq Türk Akademiyasının (TWESCO) hazırladığı XV əsrə qədər “Ortaq türk tarixi” dərsliyi layihəsinə dair yekun ekspertlər iclasında Türkdilli Dövlətlərin Əməkdaşlıq Şurasına (TDƏŞ) üzv dövlətlər – Azərbaycan, Qazaxıstan, Qırğızıstan və Türkiyənin Təhsil nazirliklərindən ekspertlər və Beynəlxalq Türk Akademiyasından nümayəndələr, tarixçilər iştirak ediblər.\nAkademiyanın prezidenti Darxan Kıdırali bir neçə ildir üzərində iş aparılan layihə barədə məlumat verərək bildirib ki, Beynəlxalq Türk Akademiyasının dəvəti əsasında dərsliyin son versiyası üzərində beş gündür intensiv şəkildə çalışan ekspertlər layihəni ətraflı dəyərləndirib, lazımi düzəlişləri edərək kitabın məzmununu daha da zənginləşdiriblər.\nOrta məktəblərin 8-ci sinif şagirdləri üçün hazırlanan dərslik XV əsrə qədərki dövrü əhatə edir və 7 əsas hissədən ibarətdir. İclasda tərəflər “Ortaq türk tarixi” dərsliyinin son layihəsi üzərində aparılan işlərdən razılıq ifadə ediblər.\nİşçi qrupun görüşünün nəticələrinə əsasən, iclasın qərar protokolu imzalanıb. Protokola görə, tərəflər dərslik layihəsinin 2018-ci ilin mart ayında Qırğızıstanda keçirilməsi nəzərdə tutulan TDƏŞ Dövlət Başçıları Şurasının 6-cı Zirvə toplantısında dövlət rəhbərlərinə təqdim edilməsi məsələsində razılığa gəliblər.\nQeyd edək ki, növbəti mərhələdə türk tarixinin XV əsrdən müasir zamana qədər olan dövrünü əhatə edəcək dərsliyin hazırlanması nəzərdə tutulur.


Moody’s agentliyi Bank of Baku-nun reytinqini yenidən yüksəltdi!\nMoody’s beynəlxalq reytinq agentliyi 2021-ci ilin ilk rübünün nəticələrinə dair dərc etdiyi son hesabatında “Bank of Baku”-nun reytinqini yenidən yüksəldərək proqnozunu stabildən pozitivə dəyişmişdir.\nHesabat dövründə pandemiya şəraitinin yaratdığı iqtisadi çətinliklərə baxmayaraq, Bank kredit portfelinin dayanıqlı inkişafını təmin etmiş və sağlam kreditləşmə həyata keçirərək gəlirlərini yüksəltməyə nail olmuşdur.\nMəhz bu inkişaf göstəricilərinə əsaslanaraq agentliyin analitikləri bankın yerli və xarici valyutada uzunmüddətli depozit reytinqini yenidən dəyərləndirərək pozitivə yüksəldib, eyni zamanda bankın baza kredit qiymətləndirməsini B3 səviyyəsində, yerli və xarici valyutada uzunmüddətli kontragent risk reytinqini və uzunmüddətli kontragent risk qiymətləndirməsini B2 səviyyəsində stabil olaraq saxlayıb.\nBank of Baku-dan 8 Marta özəl hədiyyəli kampaniyalar! Moody’s agentliyi Bank of Baku-nun reytinqini yüksəltdi! Bank of Baku-dan HƏR KƏSƏ 30.000 AZN-dək KREDİT: İNDİ AL, 2020-də ÖDƏ! Adını dəyişdi, rəqibi ilə birləşdi, 2 devalvasiyadan çıxdı... - BU GÜN 25 YAŞINI QEYD EDİR BANK OF BAKU - 25 İL SİZƏ YAXIN İNNOVATİV BANK!\nТеги: Moody’s Moody’s agentliyi Bank of Baku


Thursday, 31 December 2009 22:56\nBu ümmət səhabələrin zamanından fikir ayrılığında olub. Sözsüz ki, etiqadi məsələlərdə müsəlmanların eyni fikirdə olması lazımdır. Tövhiddə və digər əqidə məsələlərində ixtilaf etmək Allah tərəfindən qınanmışdır və məhz bu səbəblə ümmətin sələfi bəzi məsələləri çıxmaq şərti ilə ümumilikdə əqidədə eyni fikirdə olublar. Ona görə də müsəlmanlara etiqadi məsələlərdə hər şeydən əvvəl Quranın və səhih Sünnətin zahirinə, daha sonra isə səhabələrə və ilk dövr alimlərin sözlərinə tabe olmaqları lazımdır.\nLakin ümmətin əhkamlarda ixtilaf etməsi əqidə məsələlərində ixtilaf etməsi kimi deyildir. Çünki əhkamlarda ortaya çıxmış ixtilaf alimlərin izahına görə müsəlmanlara Allah tərəfindən verilmiş bir nemət və rəhmətdir. Bunu anlamaq çox əhəmiyyətlidir, çünki bundan xəbərsiz olmağın nəticəsində günümüzdəki müsəlmanlar əsas problemləri kənara qoyaraq öz aralarında ən adi fiqhi məsələlərdə parçalanırlar. Nəticədə iki təəssübkeş qrup ortaya çıxır. Birinci qrupa görə hər bir müsəlmanın müəyyən bir məzhəbə tabe olması vacibdir və məzhəb olmadan elm öyrənmək bidətdir. Bu ifratçılığın nəticəsində məzhəb təəssübkeşləri yalnız öz imamlarının sözlərini haqq olaraq qəbul edirlər. Digər qrup isə bunların tam əks istiqamətində hərəkət edərək bütün məzhəbləri inkar ediblər. Onlara görə təqlid hər bir halda haramdır və hər bir müsəlman özü haqqı axtarmaqla mükəlləfdir. Azərbaycanda hər iki cür insanlara rast gəlmək olar.\nHəm də bu müsəlmanlarda ixtilaf mədəniyyəti yoxdur, onlar fərqli fikirlərdə qarşılıqlı hörmət etmək əvəzinə bir-birilərini şiddətlə inkar edirlər. Görək müsəlmanların alimləri bu barədə nə fikirləşiblər!\nOnlara əvvəldə İmam əş-Şafi’nin bir sözünü xatırladırıq. İmam əz-Zəhəbi hekayət edir ki, Yunus əs-Sadəfi belə demişdir: “Mən əş-Şafi’dən aqil bir insan görmədim. Onunla bir gün bir məsələ haqqında münazərə etdim, sonra ayrıldıq. Bir gün mənimlə qarşılaşdı və əlimdən tutdu. Sonra dedi: “Ey Əbə Musa! Bir məsələdə belə eyni fikir olmasaq da qardaş olmağımız doğru deyilmi?!”\nBu imamın sözünə diqqət edin! Əgər bircə məsələdə belə eyni fikirdə olmasalar da yenə qardaşlıq etməyi uyğun görmüşdür. Sözsüz ki, bu, mübaləğədir, amma qəsd olunan sözün özü deyil, o sözün vasitəsilə çatdırılan mənadır. Yəni, üzərində ümmətin ixtilaf etdiyi məsələlərə görə öz aramızda qardaşlıq bağlarını pozmaq yalnız şeytanı razı salar!\nOna görə də alimlərimiz ortaya bir qayda qoyublar. Bu qaydaya əsasən ixtilaflı məsələlərdə inkar etmə yoxdur. İslam bizlərə yaxşılığı əmr edib, münkərlərdən çəkindirməyi öyrədir, lakin buna əsasən münkər olub olmamasında ixtilaf olan bir şeyi inkar etməsi uyğun deyildir. Çünki onun məzhəbinə görə bir əməl münkər olduğu halda, digər alimlərə görə eyni əməl caiz ola bilər. Bunun üçün bəzi alimlərin sözlərini nəql etməkdə fayda vardır.\nBöyük imam Sufyan əs-Səvri – rahiməhullah – deyir: “Fəqihlərin ixtilaf etdiyi bir məsələdə qardaşlarıma onunla əməl etməyi qadağan etmirəm.” Əbu Nueym əl-İsbəhani isə “Hilyətul-Əvliya” kitabında sənədi ilə birlikdə Sufyan əs-Səvri’dən onun bu sözlərini nəql edir: “Əgər bir nəfəri haqqında ixtilaf edilmiş bir əməl ilə əməl etdiyini görsən və sən ondan fərqli görüşdə olsan, ona bu əməli qadağan etmə!”\nİbn Muflih əl-Hənbəli “əl-Ədəbuş-Şəriyyə” adlı mübarək kitabında əhli-sünnətin imamı Əhməd bin Hənbəl’dən rəvayət olunan bəzi rəvayətlərdən danışaraq deyir: “İbnul-Qasim’in ondan nəql etdiyi rəvayətdə deyir: “İnsanlara yalnız açıq-aşkar, haqqında heç bir şəkk olmayan məsələlərdə əmr etmək lazımdır.”\nBu barədə peyğəmbərin – salləllahu aleyhi va səlləm – hidayətini onun səhabələrə göstərdiyi yolda görmək olar. İbn Ömər – radiyallahu anhumə - rəvayət edir: “Peyğəmbər – salləllahu aleyhi va səlləm - əl-əhzab döyüşündən qayıtdıqdan sonra bizə dedi: “Bənu-Qureyza’ya çatmamış heç kəs əsr namazını qılmasın!” Onlardan bəziləri yol üstündə olarkən əsr namazı girdi, bəziləri dedi ki, “ora çatmayana qədər qılmayacağıq.” Digərləri isə dedilər ki, “xeyr, qılacağıq.” Bu hal peyğəmbərə - salləllahu aleyhi va səlləm – çatdırıldıqda “onlardan heç kimsəni qınamadı.”\nƏnəs bin Malik – radiyallahu anhu – deyir: “Biz, peyğəmbərin – salləllahu aleyhi va səlləm - səhabələrinin hamısı səfər edərdik. Aramızda oruc tutan və oruc tutmayanlar olardı, aramızda namazını tam qılanlar və namazını qısaldanlar olurdu. Nə oruc tutanlar oruc tutmayanları, nə də oruc tutmayanlar orucluları qınamazdı, nə namazı tam qılanlar qısaldanları, nə də qısaldanlar tam qılanları qınamazdı.”\nəl-Həsən əl-Basri isə namazda əlləri qaldırmaq barəsində səhabələrin halını qeyd edərkən deyir ki, “əllərini qaldıranlar əllərini qaldırmayanları qınamazdılar.”\nİmam əl-Əvzai – rahiməhullah – xanımını öpən kəs haqqında deyir; “əgər gəlib məndən soruşsa ona dəstəmaz almasını buyuraram. Əgər dəstəmaz almazsa qınamaram.”\nİbn Abdilbərr “ət-Təmhid” adlı əsərində sənədi ilə birlikdə Abdullah bin əl-Mübarək’dən belə dediyini rəvayət edir: “Bir dəfə Sufyan əs-Səvri’nin yanında namaz qıldım və mən rükuya gedərkən və rükudan qalxarkən əllərimi qaldırmaq istədim. Lakin Sufyan’ın bunu mənə qadağan edəcəyini düşündükdə bunu etməmək ürəyimdən keçdi. Sonra özlüyümdə dedim ki, “Allaha itaət etmək üçün etdiyim bir şeyi tərk etmərəm”. Sonra əllərimi qaldırdım və (Sufyan) bunu mənə qadağan etmədi.”\nİmam Əhməd əsr namazından sonra iki rükət namaz qılmaq haqqında deyir: “Biz bunu etmirik və bunu edənləri də qınamırıq.”\nİbn Cuneyd deyir: “Yəhya bin Main’i belə deyərkən eşitdim: “Nəbizin haram olması səhihdir, lakin mən çəkinərək bunu (insanlara) haram etmirəm, çünki bir qrup saleh insanlar səhih hədislərə əsasən bunu içiblər və digər bir qrup saleh insanlar isə səhih hədislərə əsasən onu haram ediblər.”\nəş-Şafi – rahiməhullah – deyir: “Bir ölkədə əhalinin sayı artsa və məscidlərin sayı çoxallsa belə yalnız ən böyük məsciddə cümə qılmaq olar... bunun dəlili isə budur ki, nə Allahın Elçisi – salləllahu aleyhi va səlləm - , nə də ondan sonra gəlmiş xəlifələr birdən çox yerdə cümə qıldırmayıblar.” Lakin İmam əş-Şafi – rahiməhullah – Bağdad şəhərinə gələrkən orada birdən çox yerdə cümə qılırdılar, buna baxmayaraq əş-Şafi bunu inkar etməmişdir. ən-Nəvəvi – rahiməhullah – deyir: “Bağdada gəldikdə isə əş-Şafi – rahiməhullah – ora daxil olduqda onlar orada cüməni iki yerdə qılırdılar, üç yerdə qıldıqları da deyilmişdir, lakin bunu inkar etməmişdir... onların bu əməlini inkar etməməsinin səbəbi yalnız ona görə idi ki, bu məsələ ictihadi bir məsələdir və bir müctəhidə digər müctəhidləri inkar etmək olmaz.”\nİbn Muflih deyir: “Şeyx Muhyid-Din ən-Nəvəvi deyir: “Haqqında ixtilaf olan məsələdə inkar etmək olmaz.” Dedi: “Lakin bir nəsihət olaraq (həmin kəsi) ixtilafdan çıxmaq üçün (əməlini tərk etməyə) təşviq edərsə, bu çox gözəl və sevilən bir əməldir və mehribanlıqla edilməyə təşviq olunmalıdır.”\nİmam ən-Nəvəvi bir başqa yerdə deyir: “Səhabələr, tabiinlər və onlardan sonra gələnlərin – radiyallahu anhum əcməin – arasında furu məsələlərində ixtilaf həmişə olmuşdur, nə muhtəsib, nə də digəri (belə bir məsələdə) heç kəsi inkar etməməlidir. Alimlər həm də deyirlər ki, muftivə ya qazi öz görüşlərində onlara müxalif olan kəsə - əgər nə nass, nə icma, nə də illəti aşkar olan qiyasa qarşı çıxmayıbsa - etiraz etməməlidir. Doğrusunu Allah bilir!”\nİbn Muflih əl-Hənbəli – rahiməhullah – deyir: “İxtilafın caiz olduğu furu məsələlərindən bir məsələdə ictihad etmiş kəsi və ya bu məsələdə bir müctəhidi təqlid etmiş kəsi inkar etmək olmaz. əl-Qadi və əshabımız bu şəkildə zikr edirlər və bunun caiz olmadığını açıq şəkildə bildirirlər. Bunun üçün azca nəbiz içməyi və vəlisiz evlənməyi misal verirlər, əshabımızdan bəziləri isə bunun üçün üzərində Allahın adı çəkilmədən kəsilmiş heyvanda yeməyi misal göstəriblər...əl-Mərvazi’dən gələn rəvayətə görə Əhməd demişdir: “İnsanları öz məzhəbinə məcbur etmək və onlara qarşı şiddətli olmaq fəqihə yaraşmaz. Muhənnə isə deyir: Əhmədi belə deyərkən eşitdim: “Kim bu nəbizi içmək istəyərsə və bunda daha əvvəl içmiş kəslərə tabe olmaq istəyirsə, qoy özü tək içsin!”\nəl-Hafiz İbnul-Qayyim – rahiməhullah – “Zadul-Məad” kitabında sübh namazında qunut tutmaq haqqında danışarkən deyir: “Hədis əhli, müsibətlərdə sübh namazında qunut tutmağı qeydsiz-şərtsiz məkruh görənlər ilə bunu müstəhəb görənlər arasında orta yoldadır. Peyğəmbər – salləllahu aleyhi va səlləm – qunut tutduğu üçün onlar da qunut tuturlar, tərk etdiyi üçün onlar da tərk edirlər. Onu əməlində və əməli tərk etməsində özlərinə nümunə götürürlər. Bunu etməyin sünnət olduğunu, tərk etməyin də sünnət olduğunu deyirlər, bununla belə bunu davamlı edənləri də inkar etmirlər, onun bu əməlini məkruh saymırlar, bunu bidət də saymırlar, bunu edəni də sünnətə müxalif hesab etmirlər. Bunu tərk etməyi də bidət saymırlar, bu əməli tərk edəni də sünnətə müxalif saymırlar. Əksinə kim qunut tutarsa gözəl etmişdir və kim bunu tərk edərsə o da gözəl etmişdir.” Və daha sonra deyir: “Bu mübah olan bir ixtilafdır ki, belə ixtilaflarda nə əməl edən, nə də tərk edən qınanılmaz.”\nİbn Qudamə əl-Maqdisi – rahiməhullah – deyir: “Münkəri inkar etmək üçün əməlin münkərliyinin qeyri-ictihad yolu ilə bilinməsi şərtdir, çünki ictihad dairəsində olan heç bir məsələdə inkar etmək olmaz.”\nSözsüz ki, münkər olduğu qəti bilinən bir məsələdə imkan daxilində inkar etmək lazımdır, lakin dəlilləri anlamaq yönündən ortaya çıxmış ixtilafi məsələlərdə isə insanların bir-birilərini inkar etmələri doğru deyildir. Lakin bir nəsihət olaraq qardaşına ixtilafı tərk edib əmin tərəfdə olmaq üçün həmin əməli tərk etmək isə gözəl yoldur və İmam ən-Nəvəvinin bu barədə sözlərini yuxarıda qeyd etdik.\nGördüyümüz kimi yuxarıda qeyd etdiyimiz hər iki qrup ifrata varmışdır, haqq isə bu iki qrupun ortasındadır.\nMuhammədə, onun ailəsinə və səhabələrinə salavat və salam olsun!\n Muhamməd Musa əş-Şərif, “Nuzhətul-Fudalə”, 2/734\n Əbu Nueym, “Hilyətul-Əvliya”, 8/128; əl-Xatib əl-Bəğdadi, “əl-Fəqih val-Mutəfəqqih”, 2/69\n Əbu Nueym, ”Hilyətul-Əvliya”, 6/368\n İbn Muflih, “əl-Ədəbuş-Şəriyyə val-Minəhul-Məriyyə”, 2/59\n əl-Buxari (904, 3893), Muslim (1770)\n əl-Beyhaqi, “əs-Sünən əl-Kubra”, 3/145\n “Fəthul-Bərr fit-Tərtib əl-Fiqhi li Təmhid İbn Abdilbərr”, 4/546-547\n Çünki Sufyan əs-Səvri’yə görə namazda ihram təkbirindən başqa digər hallarda əllər qaldırılmaz. Bu, kufəlilərin məzhəbidir və bu məsələdə İbn Məsud’un hədisinə tabe olurlar. əl-Mərvazi deyir: “Ölkələrdən elə bir ölkə tanımıram ki, orada yaşayan, qədimdən özünü elmə aid edən insanları namazda əyilərkən və qalxarkən əlləri qaldırmağı tərk etməkdə icma etsinlər, yalnız Kufə əhli bundan istisnadır.” (bax: “Tərtibut-Təmhid”, 4/532)\n “Tərtibut-Təmhid li İbn Abdilbərr,” 4/201\n Nəbiz, ümumi olaraq şirəyə verilmiş addır, peyğəmbərin – salləllahu aleyhi va səlləm – zamanında adətən quru xurmadan və ya kişmişdən hazırlanardı. Səhih hədislərdə gəlir ki, peyğəmbərimiz – salləllahu aleyhi va səlləm – nəbiz içmişdir. Digər meyvələrdən də nəbiz hazırlamaq olur. Lakin həm meyvədən təzə-təzə sıxılmış şirəyə, həm də qalaraq alkohol nisbəti çoxalmış şirələrə də nəbiz adı verildiyi üçün, ikinci növ nəbizin halal olması barəsində ixtilaf ortaya çıxmışdı. Alimlərin çoxuna görə haram olduğu halda, bir qrup alim bunu halal saymışdır.\n əz-Zəhəbi, “Siyər Əaləmin-Nubələ”, 11/88\n əş-Şafi, “əl-Umm”, 1/222; ən-Nəvəvi, “əl-Məcmu Şərh əl-Muhəzzəb”, 4/451\n ən-Nəvəvi, ”Ravdatut-Talibin”, 2/5\n İbn Muflih, “əl-Ədəb əş-Şəriyyə”, 1/170\n Şəriət hökmlərinin yerinə yetirilməsinə nəzarət edən.\n ən-Nəvəvi, “Şərh Sahih Muslim”, 2/23-24\n ”əl-Ədəb əş-Şəriyyə”, 1/166\nİbn Muflih kitabında İmam Əhməddən gəlmiş digər rəvayətlərə də yer vermişdir. İmam Əhməddən gələn ikinci rəvayətə görə inkar olunmalıdır. Üçüncü rəvayətə görə isə müctəhidi görüşünə görə inkar etmək olmaz, lakin təqlid əhlindən olan bir cahili isə inkar etmək olar. Sonra isə deyir: “Bu məsələdə dördüncü görüş də vardır.”əl-Əhkəm əs-Sultaniyyə”də deyilir: “Əgər haqqında zəif bir ixtilaf olan və haqqında ittifaq edilmiş bir harama götürən əməldirsə (inkar etmək olar)” (1/168) Bu görüşə əsasən nəbizin içilməsi, vəlisiz nikah kimi məsələlərdə inkar etmək caizdir, çünki bu məsələlərdəki ixtilaf zəifdir və bu əməlin haram olduğu göstərən dəlillərin güclülüyü aşkardır.\n “Muxtəsar Minhəcil-Qasidin”, səh: 113


İsveçdə parlament seçkilərinin nəticələri bəlli oldu – Heç bir siyasi qüvvə lazımi səs toplamayıb\n10 September 2018 - 10:10\nİsveçdə parlament seçkilərinin nəticələri bəlli oldu –Heç bir siyasi qüvvə lazımi səs toplamayıb\nAZƏRTAC xəbər verir ki, 10 milyonluq İsveç əhalisinin təxminən 7,5 milyon qeydiyyatdan keçmiş seçicisi 29 seçki dairəsində öz hüququndan istifadə edib. Seçicilər 349 yerə malik Riksdaqa dörd il müddətinə təxminən 6,300 namizəd arasından seçim ediblər. Sosioloqların əvvəlcədən proqnozlaşdırdığı kimi, seçkilər gözlənilməz və yeni hökumətin formalaşmasını çətinləşdirən nəticə ilə bitib.\nYerli medianın verdiyi məlumata əsasən, seçkilərin nəticələri onu deməyə imkan verir ki, heç bir tərəf əksəriyyət hökumətini qura bilməyəcək. Seçkilərin ilkin nəticələrini şərh edən Sosial Demokratlar Partiyasından olan hakim ittifaqın rəhbəri və ölkənin baş naziri Stefan Lyoven bəyan edib ki, blokların heç biri əksər səsi toplamağa nail olmayıb. O habelə gələcək hökumətin formalaşması ilə bağlı danışıqları sakit formada aparılmağı təklif edib.


İdman » Страница 156\nMedia Xəbərləri » İdman » Страница 156\n“Ağ canavar” Portuqaliyada bayrağımızı dalğalandırdı\n22 qat dünya çempionu, 7 qat Avropa çempionu, Əməkdar idman ustası, Əməkdar məşqçi, “Ağ canavar” ləqəbli Eduard Məmmədov Portuqaliyanın Kaldas Rehina şəhərində 7-9 apreldə kikboksun WAC versiyası üzrə keçirilən Dünya Oyunlarında qalib olub. O, qızıl medalla bərabər, dünya çempionu kəmərinə sahib\nYazar: Nuhu Tarix: 13-04-2017, 14:40\nRonaldonun dublu “Real”a qələbə qazandırdı\nÇempionlar Liqasının 1/4 mərhələsinin ilk görüşləri keçirilib. Mediaxeberleri.az xəbər verir ki, Madridin “Real” klubu səfərdə Münhenin “Bavariya” komandasının qonağı olub. Matç qonaqların 2:1 hesablı qələbəsi ilə yekunlaşıb. Hesabı 25-ci dəqiqədə meydan sahibləri açıblar. Arturo Vidal adını\nYazar: Nuhu Tarix: 13-04-2017, 07:49\n“Real” “Bavariya” ilə oyundan öncə ciddi itki ilə üzləşib\nÇempionlar Liqasının 1/4 final mərhələsinin ilk oyunları çərçivəsində bu gün “Bavariya”nın qonağı olacaq “Real” ciddi itki ilə üzləşib. Mediaxeberleri.az “Qafqazinfo”ya istinadən xəbər verir ki, “kral klubu”nun aparıcı futbolçusu Kərim Benzema matçı buraxmaq ehtimalı ilə üz-üzədir. Belə ki,\nYazar: Nuhu Tarix: 12-04-2017, 16:55\nNemət Pənahlının oğlu Orxan Pənahlı Portuqaliyanın Lissabon şəhərində Uşu-Sanda üzrə dünya çempionatının qalibi olub. Mediaxeberleri.az xəbər verir ki, bu barədə jurnalist Əvəz Zeynallı öz facebook statusunda yazıb. "Orxan dünya çempionudur artıq. İşin içində olduğum üçün bilirəm ki, Orxan hələ o\nYazar: Günel Tarix: 12-04-2017, 12:31\nAzərbaycan yığması Avropa çempionatına məğlubiyyətsiz gedir\n“AÇ-2018”in seçmə mərhələsində mübarizə aparan futzal üzrə Azərbaycan millisi bu gün qrupdakı son matçına çıxıb. Mediaxeberleri.az-ın məlumatına görə, Biro Jadenin rəhbərlik etdiyi kollektiv “B” qrupunda 3-cü tur çərçivəsində Macarıstan yığması ilə üz-üzə gəlib. İlk iki oyununda qələbə qazanan\nYazar: Məmməd Məmmədov Tarix: 12-04-2017, 09:46\nBu gün Çempionlar Liqasında 1/4 final mərhələsinin qalan 3 oyunu keçiriləcək\nBu gün futbol üzrə Çempionlar Liqasında 1/4 final mərhələsinin daha 3 oyunu keçiriləcək. Mediaxeberleri.az-ın Report-a istinadla məlumatına görə, qarşılaşmalardan 2-si Almaniyada olacaq. Əvvəlcə Dortmundda “Borussiya” və Fransa “Monako”su üz-üzə gələcək. Əslində bu komandalar aprelin 11-də\nYazar: Gülnar Tarix: 12-04-2017, 09:39\n“Yuventus” “Barselona”nı darmadağın etdi\nÇempionlar Liqasında 1/4 final mərhələsinə start verilib. Mediaxeberleri.az-ın məlumatına görə, İspaniyanın “Barselona” klubu səfərdə İtaliyanın “Yuventus” komandasının qonağı olub. Matç italiyalıların 3:0 hesablı qələbəsi ilə yekunlaşıb. Meydan sahiblərinin heyətində Dibala dubla imza atıb.\nYazar: Məmməd Məmmədov Tarix: 12-04-2017, 09:14\nAFFA Azərbaycan - Almaniya matçından əldə etdiyi gəliri açıqlayıb\nAFFA Azərbaycan və Almaniya milli komandaları arasında martın 26-da keçirilmiş 2018-ci il dünya çempionatının seçmə qrup matçından əldə etdiyi gəliri açıqlayıb. Mediaxeberleri.az-ın AFFA-nın rəsmi saytına istinadən verdiyi məlumata görə, bu məbləğ 204 min 691 manat təşkil edib. Bura bilet və\nYazar: Məmməd Məmmədov Tarix: 11-04-2017, 18:26\nAFFA "Qarabağ" və "Qəbələ"ni cərimələdi\nAFFA İntizam Komitəsinin növbəti iclası keçirilib. Mediaxeberleri.az xəbər verir ki, iclasda "Qarabağ" və "Qəbələ" cərimələnib. Topaz Premyer Liqanın 25-ci turunun "Qarabağ” – "Qəbələ” matçı başa çatdıqdan sonra "Qarabağ” və "Qəbələ”nin azarkeşləri pirotexniki vasitələrdən istifadə etdikləri\nYazar: Nuhu Tarix: 11-04-2017, 14:08\nHәzrәt Әlinin(ә) müsibәti İmаm Hәsәn (ә) vә imаm Hüsеyn (ә) Әlini (ә) dәfn еdib qаyıdırdılаr. Kufәnin qаpısının yахınlığındаkı хаrаbаlıqdа kоr bir fәqirin nаlә еtdiyini gördülәr. Оndаn sоruşdulаr: Nә üçün bеlә аğlаyıb nаlә еdirsәn? Fәqir dеdi: Bir ildir ki, bu şәhәrdәyәm. Hеç kimim yохdur. Hәr gün\nYazar: Nuhu Tarix: 10-04-2017, 22:35


Moskvaətrafında azərbaycanlılarla ermənilər arasında kütləvi dava düşüb\nDünya xəbərləri 18 May 2011 14:39 (UTC+04:00)\nMoskvaətrafındakı kütləvi davada bir nəfər öldürülüb, yeddi nəfərə odlu silahla xəsarət yetirilib. Trend-in məlumatına görə, bu barədə İTAR-TASS agentliyinə Moskva vilayətinin hüquq-mühafizə orqanlarından məlumat verilib.\nAzərbaycanlılar və ermənilər arasında dava dünən axşamdan xeyli keçmiş Lyuberets rayonunun Oktyabr qəsəbəsindəki Toxucular küçəsində baş verib. "İlkin məlumatlara görə, münaqişə ədavətli münasibətlər zəminində baş verib. Davanın iştirakçıları travmatik və soyuq silahdan istifadə ediblər", - mənbə qeyd edib.\nNəticədə Dağıstandan olan 1987-ci il təvəllüdlü şəxs öldürülüb. Odlu silah və bıçaq xəsarətləri alan daha yeddi nəfər xəstəxanaya yerləşdirilib. Polis hadisə yerindən travmatik silaha məxsus gilizi götürüb.\nHadisənin səbəbləri və baş verdiyi şərait araşdırılır.\nBakıda “Zəfər” yarmarkası keçiriləcək Cəmiyyət 14:34


`Fatimeyi Zəhra` məscidini təmirə görə hasara aldılar - FOTO\n`Fatimeyi Zəhra` məscidini təmirə görə hasara aldılar - FOTO\nTikintisi yarımçıq qalmış “Fatimeyi Zəhra” məscidi Prezident İlham Əliyevin təşəbbüsü ilə yenidən inşa olunur. Podratçı şirkət artıq ərazidə ilkin işlərə başlayıb. Bu barədə Modern.az saytı məlumat yayıb.\nYalnız inanclıların etirazlarından sonra İlham Əliyevin müdaxiləsi nəticəsində bu qanunsuzluqlara son qoyulub.\nMəqalədə : "Fatimeyi Zəhra" məscidi


Rabitə və İnformasiya Texnologiyaları Nazirliyinin "Qaynar xətt"inə Şamaxı rayon sakini, 5-02-19 saylı telefonun istifadəçisi Əzimova İlhamədən daxil olan şikayət araşdırılıb. Şikayətçi mənzilində istifadə etdiyi 5-02-19 saylı telefonun xətdə olan nasazlığa görə 3 həftədən artıq işləmədiyini bildirib.\nAbonent bununla bağlı Şamaxı Telekommunikasiya Qovşağına 5-6 dəfə müraciət etsə də, müraciət nəticəsiz qalıb. Nəhayət, iyulun 9-da qovşağa təkrar müraciət etdiyini deyən İ.Əzimovanın sözlərinə görə, qovşaqdan telefon xəttinin həmin gün (iyulun 9-da) düzələcəyi ilə bağlı abonentə söz verilib.\nŞikayətin həllini tapıb-tapmaması ilə bağlı qarşı tərəf - Şamaxı Telekommunikasiya Qovşağı (ŞTQ) ilə də əlaqə saxladıq. Əvvəlcə sualımızı "Onlar "Aztelekom"a müraciət etmişdi. Biz düzəltdik, onlar da "Aztelekom"la danışdı.\n"Aztelekom"a müraciət ediləndə müraciət edilən tərəflə əlaqə saxlanılır"-cavabı ilə qarşılayan "Şamaxı Telekommunikasiya Qovşağının rəisi Faiq Hümbətov daha sonra məsələnin yenidən araşdırılıb, nəticəsi barədə məlumat veriləcəyini bildirdi. Redaksiyaya təkrar zəng vuran F.Hümbətovun sözlərinə görə, artıq daxil olan müraciətlə bağlı problem aradan qaldırılıb və hazırda istifadəçinin telefon xətti işlək vəziyyətdədir.\nÜmumiyyətlə isə ŞTQ rəisi hər gün qovşağa adətən 10-15 müraciətin gəldiyini deyir: "Şamaxı Telekommunikasiya Qovşağının 6 min abonenti var. Hər gün qovşağa abonentlərdən 10-15 müraciət daxil olur. Şikayətlərdə daha çox xətlərin zədələnmələri ilə bağlı problemlər üstünlük təşkil edir. İqlim şəraitinin dəyişdiyi günlərdə - yağışlı, küləkli və s. havalarda isə xətlərdə zədələnmələrlə bağlı problemlər də artır".


Daşkənddə “Bahar çələngi” adlı incəsənət sərgisi açılıb VİDEO - AZƏRTAC\nDaşkənddə “Bahar çələngi” adlı incəsənət sərgisi açılıb VİDEO\nDaşkənd, 5 mart, АZƏRTAC\nÖzbəkistandakı Heydər Əliyev adına Azərbaycan Mədəniyyət Mərkəzində (AMM) “Bahar çələngi” adlı incəsənət sərgisinin açılış mərasimi keçirilib.\nAZƏRTAC xəbər verir ki, tədbirdə AMM-nin, “Özbəkistan-Azərbaycan” Dostluq Cəmiyyətinin (ÖADC) əməkdaşları, yerli azərbaycanlılar və özbək xalqının nümayəndələri, Daşkənddəki ali məktəblərin tələbə və müəllimləri, jurnalistlər iştirak ediblər.\nSərgidə Azərbaycan və Özbəkistanının mədəniyyət və incəsənətinə dair milli geyimlər, kəlağayılar, özbək ipəyinin şah əsəri sayılan adraslar, xalça və süzənələr, gəlinciklər, rəsmlər yer alıb.\nMədəniyyət Mərkəzinin direktoru Samir Abbasov hər bir xalqın özünəməxsus incəsənətinin, milli geyim mədəniyyətinin olduğunu qeyd edərək təşkil olunan sərginin qədim və zəngin mədəniyyətimizi, incəsənətimizi özündə əks etdirdiyini söyləyib.\nDirektor sərginin xalqlarımızın çoxəsrlik maddi-mənəvi dəyərlərini və istedadını bir daha nümayiş etdirdiyini bildirib. O, AMM-nin milli geyimlərin təbliği və nümayişinə xüsusi önəm verdiyini və Daşkəndlə yanaşı ölkənin böyük şəhərlərində dəb sərgilərinin, defiləllərin təşkil olunduğunu vurğulayıb.\nÖADC-nin icraçı direktoru, professor Erkin Nuriddinov mədəniyyətimizin çoxəsrlik və mürəkkəb bir inkişaf yolu qət etdiyini, nəsillərdən-nəsillərə ötürülən milli dəyərlərimizin, adət və ənənələrimizin, mədəni irsimizin tanıdılması və təbliğinin əhəmiyyətli olduğunu vurğulayıb. Natiq “Bahar çələngi” adlı sərgidə həm Azərbaycan, həm də Özbəkistan mədəniyyət və incəsənətinə aid gözəl sənət əsərlərinin nümayiş etdirildiyini söyləyərək sərgidə Özbəkistana aid milli geyimlərin tanınmış modelyer Nərgiz Qafurova tərəfindən hazırlandığını söyləyib.\nDaha sonra Mədəniyyət Mərkəzinin nəzdindəki “Kövkəb Əliyeva adına Azərbaycan qızları” rəqs ansamblının ifasında milli rəqslərimiz təqdim olunub.\nQeyd edək ki, “Bahar çələngi” adlı sərgi 8 Mart - Beynəlxalq Qadınlar Günü və Bahar bayramına həsr olunub və martın 20-nə qədər Mədəniyyət Mərkəzində nümayiş etdiriləcək.\nAZERTAG.AZ :Daşkənddə “Bahar çələngi” adlı incəsənət sərgisi açılıb VİDEO


Lent.az | Ailə | Səhər idmanı əvəzinə seks... – 4 FAYDASI\n24 May 2017 / 22:49\nQadınlar kişilərə nisbətən çətin orqazm olurlar. Mütəxəssislər deyir ki, qadınların orqazma çatmasının ən asan yolu səhər seksidir. Səhər seksi qadınlara çox da xoş gəlməyə bilər. Bunun ən əhəmiyyətli səbəbi səhərlər qadınların özlərini baxımsız hiss etmələridir. Ancaq aparılan araşdırmalar səhər seksinin xüsusilə də qadınlara bir çox faydası olduğunu ortaya çıxarıb. Ailem.az səhər seksinin faydaları ilə sizi də tanış edir.\nQadınlar səhərlər gözəlliklərinə əmin olmadıqları üçün bu saatlarda seksə çox üstünlük vermirlər. Ancaq bir az rahatlanmalı və özünüzü yaxşı hiss etməlisiniz. Çünki araşdırmalara görə, səhər seksi orqazma çatmağı asanlaşdırır.\nMiqren və oynaq ağrısına təsir edir\nGün ərzində miqren və oynaq ağrısı yaşayırsınızsa, səhər seksi bu şikayətlərinizi aradan qaldırmağa kömək ola bilər. Münasibətlərinizi gücləndirən oksitosin hormonu eyni zamanda qan təzyiqini də nizamlayır və ürək xəstəlikləri riskini azaldır.\nParlaq dəriyə sahib ola bilərsiniz\nSəhər seksi sayəsində bədən endorfin hormonu ifraz edir. Bunun sayəsində günə parlaq və təravətli dəri ilə başlayarsınız.\nÇəki azaltmaq üçün mütəxəssislər əsasən səhər idmanı təklif edir. Ancaq idman salonuna getməyə həvəsiniz yoxdursa, səhər idmanı əvəzinə sekslə məşğul olun. Beləliklə, səhər həm əylənərsiniz, həm də artıq çəkidən azad olarsınız.\n10222 dəfə oxunub


Onu arzulayaraq onlayn - dəqiq və doğru danışırlar - Rəy verin - 2020\nOnu arzulayan online - ən doğru və doğru\nBütün insanlar, istisnasız, bəzən müxtəlif istəkləri var və ya var. Və əlbəttə ki, hər kəs onların arzusu reallıq olub-olmadığını bilmək üçün maraqlıdır və əgər belədirsə, bu nə qədər tez olacaq?\nBizim online bəxtimiz danışdıqdan sonra istək haqqında dərhal məlumat verə bilərik.\nGözlərini bağlayın və 1-2 dəqiqə (və ya 5-dən daha yaxşı) bir şey haqqında düşünməyin. Zehni olaraq arzuınıza diqqət edin. Şüurlu olduğunuz bilinçaltını "eşitmək" üçün cəhd edin.\nHazır olduqda 5 tarot kartı çəkin.\nLazım olsa, kehanet 5-10 dəqiqə sonra təkrarlana bilər.\nAşağıda, biz "offline" rejimində izah edən bir çox qədim sərvətini də götürdük.\nİstəkləri necə tahmin edə bilərsiniz\nPlanın həyata keçirilməsi üçün bəşəriyyətə müraciət etmək hər cinsə və yaşa sahib ola bilər. Buna baxmayaraq, proqnozların etibarlı nəticələrini əldə etmək istəyirsinizsə, nəzərə alın ki, bir sıra qaydalar nəzərə alınmalıdır:\nƏn birinci an - bilmək istədiyiniz ən çox narahat olan arzu seçin.\nSonra bu rabbani ayini keçirmək üçün doğru zamanda seçin. Ənənəvi olaraq, kehanet üçün ən uyğun vaxt, gün batmadan əvvəl, axşam saatlarında tam ayın sahəsi. Yeni aya gəldikdə - bu bəxt danışmaq üçün ən uyğun vaxtdan uzaqdır, yeni ay digər rituallara - müxtəlif komplonun, manşetin, sevgi məhəllərinin və s.\nBəxt danışmaq üçün seçilən günə də böyük əhəmiyyət verilir:\nBazar ertəsi günü, günün vaxtı nə olursa olsun, istənilən arzuların yerinə yetirilməsini təxmin edə bilərsiniz;\nÇərşənbə axşamı və cümə günləri ciddi həyat məsələləri ilə bağlı məlumat əldə etmək üçün əlverişlidir, bu, uşaqların əyləncəli olduğu vaxt deyildir, buna görə də sizə mənalı suallar vermənizi məsləhət görürük;\nÇərşənbə axşamı iş və ya təhsil məsələlərinə dair arzuların yerinə yetirilməsini təxmin etmək üçün gözəl bir yoldur;\nCümə axşamı - hər hansı bir maliyyə problemi, pul rifahı və mənfəətlə əlaqəli olan hər cür cavab tapmaqda kömək edəcək;\nCümə çox aldadıcı bir gündür, çox nadir hallarda, Cuma günündə fahişələr söyləməyinizə qərar verərsəniz, doğru məlumat əldə edə bilərsiniz.\nhəftə sonları (şənbə, bazar) arzuların reallaşdırılması üçün taleyini çox vaxt, gələcək hadisələrinin proqnozlarının daha çox məşhur versiyaları yerinə yetirir.\nXəyallarınızı kartlarda həyata keçirmək üçün fəqirləri izah etmək üsulları\nDaha sonra planlarınızı həyata keçirmək proseslərinin ətraflı təsviri ilə xəritələrin köməyi ilə həyata keçirmək üçün sadə üsullarla bəhs edəcəyik.\nBu üsul tətbiq etmək üçün olduqca asandır, lakin çox effektivdir. Görünüşünə görə İspaniya İspaniyadır və çoxdan əvvəl yerli dövlətlərə köçdü.\nBu şəkildə tapmaq üçün aşağıdakı addımları yerinə yetirməlisiniz:\nüç dəfə ümidinizi yüksək səslə söyləyin;\notuz altı vəzifədən ibarət yeni bir kart göyərtəsi çəkmək;\ngöyərtə bütün Aces aradan qaldırılması və onları masa üzərində yayılmış;\nseçilmiş bir Ace seçin (mantığa dönməyin, lakin bu halda daha intuitiv hərəkət edin). Hansı kartı çıxardığınızı xatırladığınızdan əmin olun;\nqalan kart mövqelərini bir daha qarışdırın. Hər bir Ace üst köşkləri baxır ki, onları bir qoyun. Göyərtə bitənədək bu addımlar 6 dəfə təkrarlanmalıdır;\nsonra seçdiyiniz Ace-də yalan olan kartların üzərinə keçməyə başlamalısınız. Eyni kostyumun neçə kartının düşdüyünü hesablayın (Ace də nəzərə alınır).\nVə indi ən vacib şey - əgər eyni kostyumun ən azı 5 kartını düşdüysənsə, xəyalınız mütləq reallıqdır. Əks təqdirdə, arzusu yerinə yetirmək şansı çox azdır.\nBirincidən daha sadə və daha sürətli. Fəqətlərə bu şəkildə məlumat vermək üçün bir neçə dəqiqəlik bir kartın paltarını yığmaq və yığmaq lazımdır.\nbütün Aces kartlarını göyərtə çıxarın. Qalan kartları təhlükəsiz olaraq kənara qoyun, çünki prinsipdə istifadə etməyəcəksiniz;\narzularınızı düşüncələrinizdə saxlayaraq, Aces-i qarışdırmağa başlayın. İstəyinin maksimum həssaslıqla formalaşdırılması vacibdir;\nsonra Ace masanın üstünə qoyulur ki, gömleğinin yuxarı qalxması;\nSeçmək üçün bir kartı sil.\nVə indi bir kostyumun Ace nə diqqət yetirmək:\nXaç Axının bir kartını aldım - prinsipcə, arzunuz reallıq ola bilər, ancaq bununla bir az səy göstərdiyinizə və boş qalmadığınız vəziyyətdədir. Biz göydən manna gözləməyinizi məsləhət görmürük.\nHearts Ace-ni seçsəniz, xəyal gerçək olacaq, buna görə də bir şey edəcəyinizə baxmayaraq, arzunuz taleyinizə görə yerinə yetirilməlidir.\nPeak Ace seçərkən bu dəfə uğurlar əvvəlki hallarda olduğundan daha azdır. Qətiyyən çətin olmağınızdan asılı olmayaraq - xəyalınız reallıq halına gəlmir, buna görə başqa bir xəyal seçməlisiniz.\nDiamonds Ace çıxdıqda - istənilən şeyin həyata keçirilməsi üçün yüksək şanslar barədə söhbət edə bilərsiniz, ancaq yalnız dostlarınız və ya təsadüfi insanlar tərəfindən kömək olunacaq. Ancaq bu vəziyyətdə, planın çox uzun bir yerinə yetirilməsi barədə danışa bilərik.\nRüyanızın həyatda gerçək olub-olmadığını öyrənmək üçün aşağıdakı sadə kart üsulunu da istifadə edə bilərsiniz. Bunu etmək üçün bu cür hərəkətləri etmək lazımdır:\nistəkinizi yüksək səslə söyləyin;\nkartınızı göyərtə diqqətlə qarışdırın;\nkartları sağ tərəfdən özünüzə doğru sürüşdürün;\nKartları dörd qoşa daxildir, belə ki, hər biri eyni sayda kartlara malikdir;\nAce düşməyincə ən sol qalındakı kartları çıxartmağa başlayır. Bundan sonra yığın bir kənara qoyulur. Bu hərəkət kartların dörd qığılcımı ilə təkrarlanır.\nVə onlar aşağıdakı kimi şifrələnəcək:\nBütün Aces toplamaq bacardı - bu, arzu yüz faiz yerinə yetirilməsi deməkdir deməkdir.\nNəticə üç Aces olarsa, arzusu yerinə yetirmək şansı yetmiş beş faizdir.\nDüşən iki Aces - istənilən şeyin yerinə yetirilməsinin ehtimalı - əlli yüz əlli faiz olduğunu söyləyəcək.\nVə yalnız bir Ace var, bu guessing şəxs heç vaxt bu arzusu yerinə yetirə bilməz deməkdir.\nAncaq bir qədər daha mürəkkəb olan digər etibarlı kehanet üsulu ilə bir proqnoz əldə etmək mümkündür. Bununla siz "yes" və ya "no" şəklində bir cavab alacaqsınız.\nKehanetmə prosesi necədir:\nistəkinizi yüksək səslə danışmaq lazımdır. Bunu etməklə, xəyalınızı mümkün qədər xüsusi olaraq formalaşdırın;\nKartların bir hissəsini qarışdırmaq;\n15 köynəyini masaya yerləşdirin ki, onların köynəyi aşağıya baxın. Aces kartlardan alsanız, onları dərhal ümumi çəkidən ayırın. Yuxarıda göstərilən manipulyasiyaların 2, 3 və 4-də təkrarlayın. Əgər bütün Acesı tuta bilsəniz, arzularınızı yerinə yetirmək şansınız çox yüksəkdir. Və bir Ace kartı itkinsə, onda istənilən bir şey çox fərqlənmir.\nMetod Beş: Tarot kartları\nBaşqa bir kart kehanetinin yardımı ilə, xəyalınızın həyatda doğru olub-olmadığını müəyyən edə bilərsiniz. Bu vəziyyətdə kartların adi güvertəsini seçməyin, ancaq Tarot kartlarını seçin.\nVə sonra bu addımları edin:\nkartları yaxşı qarışdırmaq;\nsağ tərəfdən istifadə edərək, bir neçə kartı özünüzə daşımaq lazımdır;\narzularınızla bağlı bir sual vermək;\ngöyərtə 3 tarot kartından çıxarın. Eyni zamanda, proqnozun maksimum dəqiqliyini təmin etmək üçün ruhunuzu narahat edən suallara diqqət yetirin.\nVə sonra tərtib kartları öyrənmək. Bu vəziyyətdə, ilk kart keçmişdə hansı səylər göstərildiyini, istəkinizin reallığa çevrildiyini bildirəcəkdir. Keçmişdən günümüzə təsiri haqqında danışır.\nİkinci karta əsasən, gələcəkdə təsir göstərəcək mövcud vəziyyət, hadisələr və hərəkətlər haqqında məlumat əldə edə bilərsiniz, yəni sizin arzuınızı yerinə yetirməyə kömək edəcəkdir.\nVə son üçüncü xəritədə siz ən vacib şey haqqında məlumat əldə edəcəksiniz - xəyalınız həyatda gerçəkləşəcəkmi?\nYuxarıda göstərilən ən doğru və həqiqətli öyüd-nəsihətdən istifadə edərək, arzunuzun taleyi və tamamilə pulsuz olduğunu öyrənə bilərsiniz.\nVə nəticədə, maraqlı tematik video materialı yoxlamaq üçün əmin olun:\nVideonu izləyin: Novruz Bayramı Haqqında. YENI 2017 HD (Oktyabr 2020).\nCopyright 2020 \_ Dəyərlərin mənası \_ Onu arzulayan online - ən doğru və doğru


BMM: Hər xəstəliyə çarə əzvay bitkisi\nTarix: 08.08 | Saat: 18:00 | E-mail | Çapa göndər\nƏzvay bitkisi (aloye) qədimdən müalicə və kosmetik məqsədlərlə istifadə olunur.\nƏzvayın tərkibində 75 müxtəlif aktiv maddə aşkar olunub - vitamin və minerallar, fermentlər, orqanik turşular, sterollar, antioksidantlar və s.\nƏzvay çox güclü iltihabəleyhinə xüsusiyyətlərə malikdir. Əzvay şirəsi dəri, oynaqlar, bağırsaq iltihabları zamanı effektlidir.\nİşlətmə xüsusiyyətləri olan əzvay qəbizlik zamanı kömək edir.\nMilli.Az saglamolun.az-a istinadən bildirir ki, əzvay şirəsi xalq təbabətində mədə xorası xəstəliyinin müalicəsində istifadə olunur. Elmi araşdırmalar aşkar edib ki, əzvay şirəsi mədə xorası və qastritin əsas səbəbi olan Helikobakter pilori bakteriyasına öldürücü təsir edir.\nƏzvay orqanizmdə piylərin əriməsini sürətləndirir, arıqlamağa kömək edir.\nAyurvedada əzvay şirəsi qadın xəstəlikləri zamanı (menstruasiyaların pozulmaları, uşaqlıq xəstəlikləri, iltihablar, sonsuzluq) istifadə olunurdu. Həmçinin Ayurvedada əzvay şirəsinin köməyi ilə bronxit və sarılığı, göz xəstəliklərini müalicə edirdilər.\nƏzvay immuniteti stimullaşdıran vasitə kimi tanınır.\nƏzvay ürəyin sağlamlığına müsbət təsir edir, qanda xolesterini və şəkəri aşağı salır, aterosklerozun inkişafının qarşısını alır, ürəkdə ağrıları azaldır.\nƏzvay qaraciyər və öd kisəsi üçün də faydalıdır - qaraciyərin fəaliyyətini yaxşılaşdırır, hepatositləri (qaraciyərin hüceyrələri) dağılmaqdan qoruyur, ödqovucu təsir edir, öd kisəsində iltihabı azaldır.\nƏzvay şirəsi orqanizmi ziyanlı maddələrdən təmizləyir və detoksikasiya edir.\nƏzvayın dəriyə olan müsbət təsiri hamıya məlumdur. Əzvay şirəsi dərini təmizləyir, cavalaşdırır, tonuslaşdırır.\nXəbər 483 dəfə oxundu